Euskaldunen % 58ak internet bidez egiten dauz erosketak\nBizkaia Irratia 2014-08-04 00:00\nNeurriak hartu ezkero ez dago arazorik internet bidez erosketak egiteko . Batzuetan txartelagaz internet bidez ordaintzea seguruagoa da dendan ordaintzea baino.\nMartxan dago Bartzelonako Euskal Etxeak antolatutako III. EH Sona lehiaketea\nBizkaie! 2014-08-04 00:00\nEuskeraz abestu eta EH Sona jaialdian egundo parte hartu ez daben talde eta bakarlariek parte hartu leikie lehiaketan. Gitxienez hiru abesti bialdu behar dira, irailaren 28a baino lehen.\nTalde irabazleak Bartzelonako Euskal Etxeak antolatzen dauen EHSona 2014 jaialdiaren barruan kontzertu eskaintzeko aukerea izango dau, Razzmatazz aretoan, Zea Mays taldeagaz batera. Euskal Etxeak ordainduko ditu taldearen bidaia, loa eta afari gastuak. Zuzeneko hori zemendiaren 21ean izango da, eta gehienez 50 minutuko iraupena eukiko dau.\nBartzelonako Euskal Etxeko arduradunek jakinarazo dabenez ...\nSiberiatik dator Traditcia taldea, eta Espainiako Ciudad Real uritik Aires del Moral taldea. Alkartasuna jantza taldea 1986. urtean hasi zan Nazinoarteko Folklore jaialdia antolatzen, eta bere helburua da euskal folkloreaz aparte, atzerriko folklorea ezagutu eta erakustea. Sarrerea 3 euro izango dira.\nUrteotan, Polonia, Grezia, Alemania, Austria, Espainia, Portugal, Hungaria, Italia, Txekia, Kolonbia, Txile ...\nBilboko ura oso kalidade onekoa da\nBizkaia Irratia 2014-08-03 00:00\nBilbon oso kalidade handiko ura daukagu azken analisiak beste behin iragartzera emon dabenez . Botiletan dagoen ura 4000 bider karuagoa da txorrokoa baino .\nZeanurin San Justoko karobia barriro ketan gaur\nBizkaia Irratia 2014-08-02 00:00\nOrain dala hemeretzi urte berreskuratu eban Ipizki Taldeak 1950etik bertan behera itxita eta hondatuta egoan San Justoko karobia, eta ordutik abuztuko lehenengo asteburuan martxan jarri dabe kare-labea.\nBihar goizeko 11etan biztuko da eta bisitari bereziak izango dira.\nMendatako ibilialdi neurtua irailaren 7an\nZabalik dau Irailaren 7an Mendatan egingo dan XV.Ibilialdi neurtuan parte hartzeko epea. Hiru motatako ibilialdia izango da :laburrak,luzea eta maratoia.\nKarpaguneko egitaraua 2014\nZeanurin San Justoko karobia barriro ketan bihar\nBizkaia Irratia 2014-08-01 00:00\n9171 / 9167 /\nUztaileko zozketan, Juan Carlos Carregal 6. urratseko ikasleak irabazi du astebeteko barnetegia dohainik Bakaikuko etxean\nGabriel Aresti euskaltegian deskontu bereziak egin nahi dizkiegu uda honetan ere euskara ikastera gurekin animatzen direnei. Gainera, zozketa berezi batean parte hartzeko aukera eman nahi diegu hilero; saria, astebeteko barnetegia dohainik Bakaikun dugun landetxean. Maite Otaduyk, 10. urratseko ikasleak, irabazi zuen ekainean. Uztaileko zozketan, berriz, Juan Carlos Carregal da zorionekoa, 6. urratseko ikaslea. Bejondeizula, Juan Carlos! Asko ikasi eta ederto pasa Bakaikun! Eta gogoratu: gurekin ikasten baduzu udan eta irailerako Segi irakurtzen\nBilboko Konpartsak 2014-07-30 12:19\nUrte betez itxaroten egon eta gero, egun gutxi batzuk baino ez dira falta hiri hau eraldatzen duten egun zoragarrienak heltzeko. Abuztuaren 16an, arratsaldeko 19etan, Asier Garciaren pregoia entzun eta gero, Loreto Errastik Aste Nagusiari hasiera emango dion txupina botako du Arriagatik, Marijaiaren eskutik bilbotar eta bisitari ororen gozamenerako zoramenezko 9 egunei hasiera emanez. Eta […]\n‹‹ Aurrekoak 1 2 3 4 ... 2608 2609 2610 2611 2612 2613 2614 2615 ... 2811 2812 2813 2814 Hurrengoak ››


Xabi Prieto izango da Deusto Campus Kirolakek bultzatutako “…ezagutzen” programaren lehen gonbidatua\n2021eko maiatzak 11Donostiako Campusa\nAsteartean, maiatzaren 11ean, hasiko da Deusto Campus Kirolakek bultzatutako “…ezagutzen” programa. Unibertsitateko ikasleek osatutako sortzaile-talde berriaren laguntzaz eta Imanol Artola Deustuko Unibertsitateko ikasle ohi eta komunikatzaile profesionalaren parte-hartzeari esker sortu da. Lehenengo gonbidatua Xabi Prieto izango da eta elkarrizketa maiatzaren 11ean ikusi ahal izango da 22.15etan Deustuko Unibertsitateko YouTube kanalean.\nSaio honen helburua kirolaren munduko pertsonaia ezagunak hurbilago eta pertsonalago ezagutzea da. Hainbat kirol-diziplina eta -esparrutako kirolariak gonbidatuko eta elkarrizketatuko dira. Elkarrizketa Imanol Artolak egingo du, baina unibertsitateko komunitateak galderak proposa ditzake.\nLehenengo gonbidatuak ez du aurkezpenik behar, oso kirolari ezaguna eta maitatua baita:\nXabi Prieto 1983ko abuztuaren 19an jaio zen eta 15 denboralditan Real Sociedad taldeko jokalaria izan da. Bertako kapitain izatera iritsi zen, 532 partidatan jokatu zuen eta guztira 74 gol sartu zituen.\nBere bertuteetako bat jokatzeko era teknikoa izan da. Haren ezaugarri nagusiak regatea eta paseak ziren. Horrela, hainbat denboralditan zehar Espainiako Ligako jokalari onenen artean egon zen. Penalti-jaurtitzaile bikaina izateagatik ere ezaguna izan da, 26 jaurtiketetatik 25 puntu lortu baitzituen.\nBere futbol ibilbidean zehar, beste talde batzuen eskaintzak jaso izan arren, beti erakutsi zuen bere koloreekiko leialtasuna eta hasieratik bere etxea izan den errealean erretiratu zen. Berak esan zuenez: “Nire ametsa ez zen futbolaria izatea, nire ametsa Realean jokatzea zen”.\nImanol Artola Altuna, Deustuko Unibertsitateko ikasle ohia eta Euskal Filologia graduduna, programaren aurkezle eta elkarrizketatzailea izango da. Komunikazio arloan lan esperientzia zabala du: Euskadi Irratiko eta Euskal Telebistako aurkezlea izan da, arlo ezberdinetako ekitaldiak aurkeztu ditu (kultura, kirola, empresagintza, etab.), eta Aldapeta Maria Ikastetxeko irakaslea eta itzultzailea da.


Bokado Mikel Santamaria Aquarium - Udaran Donostia gara. Produktua gara.\nUdaran Donostia gara. Produktua gara.\nGure etxetik pasa zareten guztiek, gure eskaintza gastronomikoa bertako produktuetan oinarrituta dagoela jakingo dezue. Urtaroz aldatzen dugun bakoitzean, Mikelen taldea bildu egiten da eta karta berria lantzen du. Hau udaran gertatzen da baita ere..\nMikelen filosofian, eta gure kartan ikusten den bezala, oso argi dago bere sukaldearen ikuspegia antolakuntza eta kalitatean funtsatzen dela, eta horiek plater bakoitzaren gida izan behar dutela.\nEuskadiko udara, itsasoa, lurra eta mendia, zapore sendo eta usain gozo zoragarriak dituzten produktuen eskutik dator, Mikelen aprobetxatzen ditugunak sasoi honetako elaborazioak prestatzeko.\nHorrela, pipermin berdea, lekak, baratxuria edo potxa zuria bezalako produktuak maiz ikus ditzakegu jatetxeko udarako eskaintzan eta, usain gozo eta zaporea emateaz gain beste platerei, protagonistak bihurtzen dira barazki-panaxea edo potxa txuri gisatuak txirlekin bezalako plateretan, gure jankideak gozaraziz.\nEuskal produktu hauei, udarako erregeetako bat batzen zaio: tomatea. Urtsu eta mamitsuak udarako sasoian, zuzenean Euskadiko baratzetatik ekartzen ditugu eta plater freskagarri batean bihurtzen ditugunak entsaladetan.\nItsasoari dagokionez, Kantauri itsasoak askotariko eta aldizkako arrainak eskaintzen dizkigu. Txipiroitik txintxortara edo izokinatik kostako atunera, lonjak kalitate altuko bertako produktuz betetzen dira, eta sukaldean, nola ez, horietaz baliatzen gara.\nLonjan egunero aurkitzen dugun kalitate eta produkzioaren arabera, benetako sorpresak eskaintzen ditugu kartaz kanpo edo produktuek bere bertsio onena eskaintzen duten hiletan.\nKantauri itsasoko atunak, adibidez, ekainean goia jotzen du, eta gure kostan nagusitzen den hegaluzeak, berriz, ekaina, uztaila eta abuztuko hiletan mantentzen da bere kalitate altuenean.\nGure kartan hegaluzearen bi mendrezka elaborazio desberdin ikus ditzakezue, tipula eta Ibarreko piper-ozpinarekin batera datorrena edo antxoa eta Piquillo konfitatuekin egindakoak eskarola entsaladetan. Baina hain inportante eta ugaria izanik gure itsasaldean, presentzia gehiago dauka gure kartan eta sasoiko hegaluze, tipula eta txibia bezala eskaintzen dugu.\nHorrelakoa da Bokado Mikel Santamariaren udarako karta, sasoiko produktuz beteriko eskaintza, gure itsaso eta lurretik ekarritakoak, eta gure chef-ak prestatzen dituen elaborazioak, euskal sukaldaritza eta gaur egungo sukaldaritza modernoa perfekzioz batuz.\nBaina hori gure iritzia da soilik. Benetan garrantzia duena, gure jankideen iritzia da. Hemen itxaroten zaituztegu.


Neolitikoan, gizon-emakumeek animaliak hezten eta zaintzen, landareak ereiten eta uzta biltzen ikasi zuten. Baina hori ez zen munduan toki guztietan aldi berean eta modu berean gertatu. Abeltzaintzan, batez ere, lan egiten zuten giza taldeak ganaduarentzat elikagai bila batetik bestera ibiltzen ziren, nomadak zirela esaten da.\nNekazaritzan lan egiten zuten taldeek, aldiz, hazia erein ondoren zain egon behar izaten zuten, uzta heldu eta bildu arte eta, horregatik, sedentario bihurtu eta lehenengo herrixkak sortu ziren.\nNekazaritza eta abeltzaintzan soberakinak sortzen ziren, eta horiei esker, pertsona guztiek ez zuten zertan nekazaritzan edo abeltzaintzan lan egin. Horrela, beste ogibide batzuk sortu ziren: artisauak (beharrezkoak edo ez hain beharrezkoak ziren produktuak egiten zituzten: lanabesak, zeramikazko ontziak, ehunak, apaingarriak etab.), edota merkatariak. Populazioa gero eta gune handiagotan biltzen hasi zen. Egoera berri horrek behar berriak ekarri zituen; herritar batzuk, funtzionarioak hain zuzen, hiriaren antolakuntza eta administrazioan aritzen ziren eta beste batzuk, soldaduak, herrixka babesteaz arduratzen ziren.\nGune batzuetan lortzen ziren uzta bikainek (hala nola mendebaldeko Tigris-Eufrates, Nilo, Indo edo Ganges bezalako ibai handietako ertzetan) lehenengo zibilizazioen garapena eta hirigintza zein demografi hazkunde ikaragarria ahalbidetu zuten.\nEkialde Hurbila (gaur egun)\nEkialde Hurbila (duela hiru mila urte gorabehera)\nDuela 8.000 urte inguru, Tigris eta Eúfrates ibaiak dauden Ekialde Hurbileko herrialde batean (Mesopotamia) gizateriaren lehen kultura garatzen hasi zen. Denborak aurrera egin ahala, inguru horretan hainbat herri sortu zen. Ezagutzen ditugun lehenak sumertarrak eta akadiarrak izan ziren. Lehenengoak hegoaldean bizi ziren eta iparralderago bigarrenak. Hiri-estatuetan bizi ziren eta horietako bakoitzak biztanleak elikatzeko behar beste lur zituen; beren burua gobernatzen zuten, hau da, independenteak ziren. Kristo aurreko 2.370 urte inguruan, Akad herriko Sargon erregeak inguruko herriak konkistatu eta batu zituen, eta Mesopotamian lehenengo inperioa hedatu zuen.\nK.a. 5000 urte inguruan Afrikako lautadetatik zetorren giza taldeak Nilo Bailaran lurra lantzen eta abereak hezten hasi zen. Hasiera batean herri txikiak eraiki zituzten, pixkanaka elkartu, eta herri handiagoetan bildu ziren. Bi erresuma sortu ziren orduan, Egipto Garaia, hegoaldean, eta Egipto Beherea, iparraldean, eta borrokan ibili ziren etengabe, hegoaldeko Menes edo Nermer erregeak K.a. 3100 urte inguruan iparraldea konkistatu eta bereganatu zuen arte. Bailara inguruko basamortuek muga naturala osatzen zuten eta horregatik oso zaila zen hortik inbasioren bat heltzea. Horrela Egiptoko kulturak, eta ia aldaketarik gabe, 3.000 urtez iraun zuen.\nIndo Bailaren zibilizazioa, gaur egungo Pakistanen garatu zen, eta k.a. 2500 eta 1700 urte inguruetan goieneko unea lortu zuen. Indo lautada emankorretan lortzen zituzten uztak izan ziren bere oparotasunaren oinarri. Gunerik garrantzitsuenak iparraldean dagoen Harrappa eta hegoaldeko Mohenjo-Daro hiriak izan ziren. Mohenjo-Daroko arkeologi hondakinak Indo ibaiaren ibilgutik bost bat kilometrora badaude ere, garai hartan herria ibaiaren ertzetan kokatzen zen. 50.000 biztanle inguru zituen, beraz, munduko metropolirik handienetako bat zen.\nNekazaritza eta abeltzaintzaren garapenarekin batera, bildutakoaren kopuruak, landutako lurren neurriak etab. nolabait erregistratzeko beharra sortu zen. Hori izan zen idazketaren sorrera.\nIkasi dugun bezala, nahiz eta historiaren sorrera toki guztietan batera gertatu ez, ohikoa da Antzinaroa erabiltzea lehenengo idatziak agertu zirenetik V mendearen bukaeran Erromako inperioa erori zen arte doan aro historikoa izendatzeko erabiltzea.


Andramaixak 2015 egitaraua - Aretxabaleta - Goiena.eus\nAndramaixak 2015 egitaraua\nAbuztuak 13, eguena\nMozorro mexikarra jantzita irten kalera.\n14:30 Zuk egin nik jan (Zuk ekarri janaria eta guk parrilak jarriko ditugu)\n18:00 “Mozkorra” tomatearen igoera eta pregoia. Ondoren, lunch mexikarra\n22:30 Herriko taldeen kontzertuak: Txerrikumeak, Kalaña eta Criminal Remains.\nAbuztuak 14, egubakoitza\n16:00 KANPAI JOTZEA, Andramari jaiei hasiera emateko.\n16:30 XXXVI. MUS TXAPELKETA Herriko plazan. Urtero legez, garaikurrak, dirua eta txapelak banatuko dira. Izena ematea: 20 € (15:45- 16:15). Aurten sari bereziak egongo dira emakumez osatutako lehen bikoteentzat edo bikote mistoentzat. (1.saria 100€ / 2.saria 50€ / 3.saria 30€)\n17:30 APAR FESTA, Arlutzeko kantxan. Bainujantzia jantzita ekartzea gomendatzen da.\n18:00 Ginkana musikatua\n19:00 Herriko jaiei hasiera ofiziala emateko, ikurrinari agurra udaletxe aurrean, Aretxabaletako Abesbatzak eta Leizarra musika eskolako dantzariek lagunduta. Jarraian, Alkate txikiak eta Alkateorde txikiak pregoia irakurri eta txupinazoa botako dute. Bukatzeko, konfeti eta serpentina ikuskizuna.\nJarraian, ERRALDOIAK ETA BURUHANDIAK, Basauriko gaiteroek lagunduta.\n20:00 SALBEA, Andra Mari Elizan, Aretxabaletako Abesbatzak abesturik.\n21:30 Gazte afaixa.\n22:30 LA NEGRAren emanaldia Herriko plazan.\n23:00 Playback lehiaketa\n01:00 Las tea party DJs.\nAbuztuak 15, zapatua\n10:00 DIANA, herriko txistularien eskutik.\n11:00 Herriko pilotari gazteen PILOTA PARTIDAK, Iturrigorri frontoian.\n11:00 Sartagudako BANDAREN BISITA zaharren egoitzara.\n12:00 MEZA NAGUSIA. Andra Mari elizan. Udalbatza bertan izango da, eta, elizkizunaren ostean, txistulariek joko duten “Alkate soinua”-z lagunduta aterako dira elizatik.\n12:30 JAKIN eta JOLAS pailazoekin “Skratx” ikuskizuna. Herriko plazan.\n13:30 Sartagudako musika BANDAREN EMANALDIA. Durana kalean.\n17:00 Sartagudako BANDAREN KALEJIRA.\n17:30 GAZTE PARKEA Iralabarri plazan: zezen mekanikoa, jumping, quad-pista…\n18:00 Kale Bloka\n19:00 CHARLOT DIXIE JAZZ BAND taldearen eskutik kale animazioa.\n20:00 Haur eta gaztetxoen afari-merienda\n21:00 Haurrentzako ipuin kontaketa\n22:30 VENDETTA eta SKAKEITAN taldeen emanaldia. Herriko plazan.\n00:00 Erromeria Aldats taldearekin.\n03:00 Kulero, tanga eta galtzontzillo lasterketa.\nAbuztuak 16, domeka\n10:00 LEINTZ BAILARAKO 77. TXIRRINDULARI LASTERKETA. 23 urtetik beherako eliteko txirrindularien lasterketa.\nBitartean BIZIKLETA JAIA. (6-14 urte bitartekoentzat).\n12:30 Potxin eta Patxin pailazoak Herriko plazan.\n13:00 Triki-bertso-poteoa Lekaixokaren eskutik\n14:30 Euskal preso eta iheslarien aldeko bazkaria.\n18:00 Zaparrada batukada.\n18:30 GAZTE PARKEA, Herriko plazan: zezen mekanikoa, jumping, quad-pista…\nGazte parkea en Herriko plaza.\n19:00 LOS FILMÁTICOS talde kataluniarrarekin kale animazioa: King Kong, el avión, ¡qué peliculong!\n20:30 OXABI erromeria taldearen emanaldia Herriko plazan.\n22:00 PROFESIONALEN ARTEKO PILOTA PARTIDAK. Iturrigorri frontoian.\nOLAETXEA - ITURRIAGA\nAGIRRE - APRAIZ\nBERASALUZE II - ARETXABALETA\nARTOLA - UNTORIA\n22:00 Astramonio taldearen kontzertua.\n23:00 Def con dos taldearen kontzertua txosnetan\n23:30 OXABI erromeria taldearen emanaldia Herriko plazan.\n03:00 Mondraueko zurito basoen kontrako manifestazio nazionala\nOndoren: Zebra muskuiluen showa.\nAbuztuak 17, astelehena\n11:00 DIANA, herriko txistularien eskutik.\n11:30 SOKAMUTURRA. Durana kalean. Debekatuta dago 16 urtetik beherakoek sokamuturrean parte hartzea. Adin horretako lagunen bati ezbeharren bat gertatuz gero, Udalak ez luke erantzukizunik bere gain hartuko).\n12:00 BARALDE txarangaren etorrera.\n14:30 HERRI BAZKARIA: Paella doan, Herriko plazan. Paella bukatu arte banatuko da, baina norberak ekarri beharko ditu ogia eta edaria.\nBazkalostean, Koadrilen arteko jolasak, Herriko plazan\n15:30 Egurrezko jokuak haurrentzat Herriko plazan.\n18:00 BARALDE TXARANGA. Kaleetan zehar.\n18:00 Tortilla lehiaketa. Sua eta oinarrizko osagaiak antolatzaileek jarriko dituzte; zartagina, parte hartzaileen esku.\n18:00 SOKAMUTURRA. Durana kalean. Debekatuta dago 16 urtetik beherakoek sokamuturrean parte hartzea. Adin horretako lagunen bati ezbeharren bat gertatuz gero, Udalak ez luke erantzukizunik bere gain hartuko.\n19:30 Guraso elkarteen eskutik BURUHANDIAK eta ERRALDOIAK, Baralde txarangarekin batera.\nOndoren, Egunean zehar herria gehien animatu duten koadrilen arteko sari banaketa egingo da.\n20:00 ROCKALEAN taldea, kaleetan zehar.\n22:00 INUN kantautorearen emanaldia Herriko plazan.\n23:00 Alma Tapatia MARIACHI TALDEAren emanaldia Herriko plazan.\n23:00 Kontzertua: Los Zopilotes Txirriaos. Txosnetan.\nOndoren, Txinoko katuaren banaketa\n23:00 “Mozkorra” tomatearen erretzea eta akelarrea.\nOndoren, zezen suzkoa.


Haurren ingurumen-kutsadura, gero eta okerragoa | Consumer\nIngurumen kutsatu batek eragindako haurren osasun-arazoak areagotu egin dira munduan\nIngurumenaren kutsadurak hainbat gaixotasun, alterazio eta heriotza eragiten dizkie milioika umeri mundu osoan. Kutsatzaileak askotarikoak dira eta gero eta arazo gehiago sortzen dituzte haurren osasunean, baita jaio aurretik ere. Hala adierazten dute ikerketa-taldeetatik nazioarteko erakundeetara, hala nola OMEra. Artikulu horrek adierazten du kutsadurak gero eta gehiago eragiten diela haurrei, nola kaltetzen dituen eta zein diren kutsatzaile nagusiak.\nZer da haurren ingurumen-kutsadura?\nUrtero, Osasunaren Mundu Erakundearen (OME) datuen arabera, bost urtetik beherako hiru milioi pertsona hiltzen dira ingurumenarekin lotutako arrazoiengatik eta eraginengatik. Nazioarteko erakunde horrentzat, ingurumena da “urtean hamar milioi haur hiltzen dira mundu osoan, eta oso garrantzitsua da amen osasunerako eta ongizaterako”.\nUrtero, ingurumenarekin lotutako arrazoiengatik eta eraginengatik, bost urtetik beherako hiru milioi pertsona hiltzen dira, OMSPren arabera, edo, gutxi balitz, ingurune kutsatu batekin lotutako gaixotasunak gero eta ugariagoak dira haurtzaroan, “INfantzia eta Ingurumena” (INMA) ikerketa-taldeak (Jordi Sunyer, Unibertsitateko Medikuntza Prebentiboko eta Osasun Publikoko katedraduna) zuzentzen du.\nAditu horien arabera, haurrak zaurgarriagoak dira ingurumen-esposizioekiko helduak baino: hazten ari direnez, sistema immunologikoa eta desintoxikatzeko mekanismoak ez daude erabat garatuta. Gainera, haren jokaerak, hala nola kateatzeak edo ahoan objektuak jartzeak, esposizio handiagoa ekar dezake.\nIngurumenaren kutsaduraren ondorioak ez dira beti berehala agertzen. OMEk dio osasunerako kaltegarriak diren ingurumen-arriskuekiko esposizioa jaio aurretik has daitekeela. Gaixotasun kroniko askoren jatorrizko faktoreak bizitzaren lehen etapetatik metatzen dira organismoan, eta enbrioi- eta fetu-faseak oso garrantzitsuak dira. “Bizitzaren etapa batean kutsatzaile baten eraginpean egoteak ondorio negatiboak izan ditzake ondorengo etapetan, pertsona berarengan edo ondorengoengan”, ziurtatu dute INMA taldeko adituek.\nGarapen-bidean dauden herrialdeek gehiago pairatzen dituzte ingurumen kutsatu edo degradatu baten ondorioak. OMEk azpimarratzen du pobreziak edo malnutrizioak eragindako haurren heriotza-tasa eta erikortasuna ere garapen modu jasanezinekin eta hiri- edo landa-ingurumenaren degradazioarekin lotuta daudela.\nHerrialde garatuetako haurrak ez dira askatzen, Jordi Sunyer-ek zuzendutako adituek diotenez, aireak, urak eta elikadurak eragindako kutsatzaileen esposizioa unibertsala baita: “Poluzio-maila askoz txikiagoa da garatze-bidean dauden herrialdeetan baino, eta ondorioak, beraz, sotilagoak eta bereizten zailagoak dira, esku hartzen duten eragile eta faktore kopurua kontuan hartuta”.\nKutsadurari eta haurrei buruzko informazio gehiago\nGarapen-bidean dauden herrialdeetan, ingurumen-kutsadura hilgarria da edo haurren ezgaitasuna eragiten du. Arnas gaixotasun akutuak, beherako eritasunak, traumatismo fisikoak, intoxikazioak, intsektuek transmititutako gaixotasunak edo infekzio perinatalak sortzen laguntzen du.\nOMEk datu deigarri batzuk eskaintzen ditu. Ur kutsatua eta saneamendu eskasa dira urtean 1,6 milioi haur hiltzeko arrazoi nagusiak. Lokal itxietako airearen kutsadurak ia milioi bat haur hiltzen ditu urtean. Paludismoak, egoera txarrean dagoen uraren, etxebizitza desegokien, deforestazioaren eta biodibertsitatearen galeraren ondorioz, bost urtetik beherako milioi bat pertsona hiltzen ditu, batez ere Afrikan. Nahigabeko traumatismo fisikoek, etxeko edo komunitateko ingurumen-arriskuekin zerikusia izan dezaketenek, urtean ia 300.000 haurren heriotza eragiten dute. Era berean, NBEk ingurumenari buruzko 2018ko urteko txostena argitaratu du.\nAdin txikikoen ingurumen-kutsadura zenbait osasun-arazorekin lotu da. INMA taldeko ikertzaileek honako hauek aipatzen dituzte: umetoki barneko hazkundearen atzerapena, sortzetiko malformazioak, hazkunde-arazoak, gabezia funtzionalak (neurokonduktualak, immunologikoak, ugalketakoak), asma areagotzea, alergiak eta garapenaren gaineko ukipenak, helduaroan gaixotasun kronikoak garatzeko joera handiagoa, hala nola diabetea, gaixotasun kardiobaskularrak edo minbizia.\nKutsatzaile motak haurrentzat\nHainbat ingurumen-kutsadura mota daude, eta haurrak hainbat agente kutsatzaileren eraginpean egon daitezke:\nKutsatzaile iraunkorrak, hala nola konposatu organokloratuak eta beste metal batzuk, mundu osoan zabaldu direnak.\nDisruptore endokrinoak diren substantziak, hormonen garapenean eta jardueran eragina dutenak.\nKanpoko airearen kutsatzaileak, hala nola partikula xeheak, neurri handi batean hiriko zirkulazioak eragindakoak.\nBarruko airea: etxeek, itxuraz haurrentzat seguruak izanik, kutsatzaile kaltegarriak ezkuta ditzakete.\nEgoera txarrean dagoen ura: saneamendurik eta gutxieneko higiene-neurririk ez izateak edo gaizki tratatutako urak gaixotasun larriak eta heriotza ere eragin ditzake.


Egoiliarren TAO txartel berezia eskatzea.\n(TAO guneen planoa)\nErrenterian erroldatuta dauden eta bizi diren pertsona fisikoek, baldin eta\negoiliar txartel berezirako eskaera egin duten etxebizitzan bertan bizi badira. Baita haien ordezkariek ere.\nE10701 TAO gunean bizi direnentzako txartel eskaria\nTitular edo erabiltzailearen gidabaimenaren.\nOfizioz egiaztatuko dira: eskatzaileak eskatu duen txartela bera erroldatuta dagoen etxebizitzarako dela; eskatutako txartelaren titularraren izenean dagoela ibilgailua alta emanda, baita ibilgailuen zirkulazio zergaren erroldan ere, eta zerga horren ordainketa eguneratua duela; Errenteriako Udalean ordaindu gabeko trafiko isunik ez duela, titularraren edo, hala badagokio, erabiltzailearen izenean.\n1.2 - Egoiliargaitze titulu berezia\nUrte o frakzioko, 1. ibilgailuarentzako 37,91 €\nUrte o frakzioko, 2. ibilgailuarentzako 56,78 €\nUrte edo frakzioko, 3. ibilgailuarentzako 85,23 €\nUrte edo frakzioko, 4. ibilgailuarentzako 127,72 €\nUrte edo frakzioko, 5. ibilgailuarentzako eta ondorengoentzako. 191,70 €\nDokumentazioa TAOren bulegora bidali. Gero, interesdunak bulego horretara joan beharko du txartela jasotzera.\nErrolda-etxebizitza bat etorriko da, nahitaez, Errenteriako Ibilgailuen Zirkulaziorako Zergaren Erroldako erregistroarekin, erabiltzailearen gidabaimenarekin eta ibilgailuaren zirkulazio baimenarekin.\nEz dago ibilgailu kopuru mugarik egoiliarren familia-unitate edo etxebizitzagatik. Nolanahi ere, ibilgailu kopurua etxebizitzan erroldatuta dauden eta gidabaimena duten titular kopurua izango da gehienez.\nEgoera bereziak. Eskatzaileak aipatutako baldintzak betetzen ez dituen egoera berezietan, organo eskudunak egoiliarren txartel berezia eman ahal izango du baldin eta bere iritziz alegatutako arrazoiak justifikatuta baldin badaude. Baimen horri ezin izango zaio inolako hobaririk aplikatu Ordenantza Fiskalean jasotako egoiliar txartel bereziaren prezioaren gainean.\nEgoiliar txartela eskuratzen duten pertsonek txartelaren erantzukizuna izango dute, eta etxebizitza edo ibilgailu aldaketa izanez gero, Udalari horren berri emango diote dagozkion ondorioetarako.


Informazio orokorra: sarrera\nAldi baterako kontratazioko zerrendak egin eta kudeatzeari buruz Osakidetza-Euskal Osasun Zerbitzuan indarrean dagoen araudia\nOsakidetzako zerbitzu sanitarioetan pertsonal ez finkoa kontratatzeko zerrenda-sistema arautzekoa den Osakidetza Ente Publikoaren Administrazio Kontseiluaren 2004ko urtarrilaren 26ko Erabakiaren bidez arautu egin zen Osakidetza-Euskal Osasun Zerbitzuaren zerbitzu-erakundeetan aldi baterako kontratatzeko zerrenda-sistema, 2002ko Enplegu Publikoaren Eskaintzaren deialdiko emaitzak kontuan hartuta.\nEra berean, berriki sartu da indarrean 2008ko maiatzaren 29ko Erabakia, Osakidetza-Euskal Osasun Zerbitzuko Administrazio Kontseiluarena. Honen bidez egokitzen da 2004ko urtarrilaren 26ko Erabakia, Enteko zerbitzu sanitarioetako erakundeetan aldi baterako pertsonal estatutarioa kontratatzeko sistema arautzen duena, horrela 2006ko Enplegu Publikorako Eskaintzatik eratorriko diren aldi baterako kontratazioko zerrendak egin ahal izateko.\nHobeto ulertu ahal izateko, bi erabaki horiek, 2004ko urtarrilaren 26koa eta 2008ko maiatzaren 29koa, bateratu egin dira ondorengo testu honetan, beti ere Euskal Herriko Agintaritzaren Aldizkarian argitaratutako testuek balioa izango dutelarik.\nLehen atala: Aplikatzeko eremua\nErabaki honek arautuko du Osakidetzaren menpeko zerbitzu-erakundeetan langile hauek kontratatzea: aldi baterako pertsonal estatutarioa, pertsonal sanitarioa nahiz kudeaketa eta zerbitzuetako pertsonala, hala nola, lan-legepeko enplegu-harremana duen pertsonala kontratatzea, erretiro partzialari helduta dauden langileak ordezkatzeko errelebo-kontratu bidez.\nErabaki honen ondorioetarako, pertsonal estatutario finkoa esateak barne hartzen ditu pertsonal funtzionarioa eta pertsonal laboral finkoa, Osakidetzari atxikia.\nBigarren atala: Izendapen-motak\nAldi baterako pertsonal estatutarioaren izendapenak interinoak, ebentualak edo ordezkatzekoak izan daitezke:\n1. Izendapen interinoa egingo da Osakidetzako zerbitzu-erakundeetan lanpostu huts bat betetzeko, dagozkion funtzioak egin behar direnean. Interinoak lanpostua utzi beharko du, indarreko araudian ezarritako edozein horniketa-motaren bidez, pertsonal estatutario finkoa, funtzionarioa edo laboral finkoa lanpostu horretan sartzen denean, baita lanpostu hori kentzen denean ere.\n2. Izendapen ebentuala kasu hauetan egingo da:\na) Aldi baterako, koiunturako edo ohiz kanpoko zerbitzu jakinak egin behar direnean.\nb) Etengabeko atentzioko zerbitzuak egin behar direnean zentro sanitarioen etengabeko funtzionamendu iraunkorra bermatzeko.\nEbentualak lanpostua utzi beharko du horretarako zergatia sortzen denean edo bere izendapenean berariaz zehazten den epea betetzen denean, baita izendapen hori eragin zuten funtzioak bertan behera uzten direnean ere.\n3. Ordezkatzeko izendapena egingo da pertsonal estatutario, finko, interino edo ebentualaren funtzioak bete behar direnean oporraldietan, baimenetan eta bestelako arrazoiengatik aldi baterako lanera ez joatean, betiere, lanpostua gorde behar denean.\nOrdezkoak lanpostua utzi beharko du ordezkatzen ari den pertsona lanpostu horretara bueltatzen denean, baita horrek lanpostu edo funtzio berberera bueltatzeko eskubidea galtzen duenean.\nHirugarren atala: Zerrenda-motak\nBi zerrenda-mota izango dira:\n1. Lanpostu hutsak eta erreserbatuak betetzeko zerrenda (hemendik aurrera, Lanpostu hutsen zerrenda). Zerrenda horren bidez kasu hauek beteko dira:\na) Lanpostu hutsak.\nb) Zerbitzu bereziak edo nahitaezko eszedentzia.\nc) Amatasun eszedentziak.\ne) Liberazio sindikalak.\nf) Sei hilekoak edo luzeagoak diren izendapen ebentualak, 2.2.a) atalean ezarritako kasuan.\ng) Aldi baterako barne-sustapenak.\nh) Goragoko mailako funtzioak betetzea\ni) Erreleboko lan-legepeko kontratuak\n2. Ordezkapen eta ebentualitateen zerrenda (hemendik aurrera Ordezkapenen zerrenda). Horren bidez gainerako kasuak beteko dira.\nLaugarren Atala: Zerrendak egiteko irizpideak\nZerrendak ondorengo baremoa aplikatuta antolatuko dira:\n1.– 2006ko EPEko oposizioaldia: gehienez 100 puntu.\nOposizioaldiari dagokion puntuazioa honela lortuko da: gorengo puntuazioa emango zaio kategoria bakoitzean puntuaziorik altuena lortu duenari eta gainerakoei, berriz, aipatutako irizpidearen araberako puntuazio proportzionala aplikatuko zaie.\nOposizioaldiak bi proba baztertzaile zituen deialdietan, puntuazioa aterako da proba bakoitzean lortutako puntuak batuta eta horren batez bestekoa eginda.\nIzangaiak lehenengo ariketa bakarrik egin zuen kasuetan, puntuazioa ariketa horretan lortutako puntuazioaren erdi aritmetikoa izango da.\n2.– Lan-esperientzia: gehienez 60 puntu.\nDagokion kategorian egindako zerbitzuak, 2006ko EPEn kategoria horretako deialdian ezarritako moduan zenbatuta. 2006ko EPEn lan-esperientziari emandako gehienezko puntuazioa 60 puntukoa baino txikiagoa izan den kategorietan, puntuazio hori modu proportzionalean moldatuko da 60 puntuko gehienezko puntuaziora.\nDena dela, Familiako Medikuen kategorian prestakuntzako aldia, Familia eta Komunitateko Medikuntzako Espezialitatean, lan-esperientzia gisa zenbatuko da, 6 urteko zerbitzuekin baliokidea izango delarik. Baina, lan-esperientziaren gehienezko puntuazioak ezin izango du 60 puntuko gehienezko muga gainditu.\n3. Euskara: Euskararen erabilera normalizatzekoa den martxoaren 18ko 67/2003 Dekretuan araututakoa aplikatuz, eta aldez aurretik dagokion dokumentazioa aurkeztuta, kategoria bakoitzari esleituko zaio 2006ko EPEko deialdiko oinarrietan euskeraren atalean jasotako puntuazioa.\nPuntuetan berdinketa: puntuetan berdinketa gertatuz gero, Osakidetzako 2006ko deialdietan kasu hauetarako ezarri diren irizpideen arabera erabakiko da.\nBosgarren atala: Zerrendetan izena ematea\n1. Eskabidea aurkeztea.-\nInternet bidez bakarrik egingo da, http://www.osanet.net/ web orrian edo Osakidetzako Intraneten eskura dagoen eredua beteaz.\n2. Izangaiek bete beharreko baldintzak.-\nHonen bidez arautzen diren zerrendetan parte hartzeko, izangaiek bete beharko dituzte Osakidetza-Euskal Osasun Zerbitzuko zuzendari nagusiaren urriaren 4ko 1082/2006 Ebazpenaren 6.2. oinarrian ezarritako baldintzak. Aipatu Ebazpenaren bidez onartu ziren Osakidetza-Euskal Osasun Zerbitzuan lotura estatutario finkoa lortzeko hautatze probak arautu dituzten oinarri orokorrak (2006ko urriaren 24ko EHAA). Izangaiek, gainera, kategoria/lanpostu funtzional bakoitzaren deialdiko oinarri espezifikoetan ezarritako baldintzak ere bete beharko dituzte.\nIzangaiek baldintzak bete beharko dituzte eskabideak aurkezteko azken egunean, eta zerrendetan jarraitu ahal izateko baldintza horiek betetzen jarraitu beharko dute.\n3. Aurkeztu beharreko dokumentazioa.-\nSartu nahi den kategoria/lanpostu funtzionaleko oposizioaldia gaindituta, kategoria/lanpostu funtzional horri dagozkion dokumentazioa eta titulazioa 2006ko EPEn ezarritako epearen barruan aurkeztu dituztenek ez dute zertan aurkeztu berriro, nahikoa delarik eskabidea aurkeztea.\nEra berean, Osakidetzan zerbitzuak egin dituztenek ez dute aurkeztu behar egindako zerbitzuen egiaztagiririk, zerbitzu horiek ofizioz baloratuko baitira.\nAurreko salbuespenak kontuan hartuta, aurkeztu beharreko dokumentazioa hauxe izango da:\nb) Sartu nahi den zerrendako lanpostuan aritzeko beharrezkoa den Hezkuntza eta Zientziako Ministerioak emandako titulazioaren fotokopia konpultsatua edo notarioak emandako fedea, edo bestela, titulazio hori emateko ordaindu beharrekoa ordainduta izatea. Titulu horiek Europako Batasuneko estatu kideetan lortutakoak izanez gero, Hezkuntza eta Zientziako Ministerioak estatu horietako tituluei balioa aitortzeko eman duen agindua ere aurkeztu beharko da.\nc) Lan-esperientzia aitortzen duen jatorrizko ziurtagiria edo horren kopia kautoa, notarioak egina, bertan xehe adieraziz: lan-denboraldi desberdinetan izandako kategoria, lotura juridikoa eta taldea, bai eta noiztik (eguna, hilabetea eta urtea) noiz arte lan egin duen ere (eguna, hilabetea eta urtea). Ziurtagiri horrek dagokion administrazio publikoko organo eskudunek emana behar du izan, eta horrelakoetarako ezarrita daukan ereduari jarraitu behar dio; eta bertan zehaztu behar du, gorago adierazitako edukiarekin, lan egindako denboraldiak zein izan diren.\nd) Izangaiak, kasua bada, egiaztatuta duen euskera tituluaren fotokopia konpultsatua.\n4.– Destinoak aukeratzea.–\na) Lanpostu hutsen zerrenda.– Kategoria bakoitzeko lanpostu hutsen zerrendan sartzeko, eskatzaileek izena eman ahalko dute osasun-barruti batean, bitan edo hiruretan. Izan ere, osasun-barruti horiek Araba, Bizkaia eta Gipuzkoako lurralde historikoekin bat datoz.\nb) Ordezkapenen zerrenda.– Pertsona bakoitzak zerbitzu-erakunde bitan sartzeko eska dezake (ospitaleak, eskualdeak, emergentzietako lurralde-unitateak, ospitalez kanpoko osasun mentaleko zerbitzuak, Transfusioen eta giza ehunen euskal zentroa).\nEskualdea, Ospitalez kanpoko osasun mentaleko zerbitzua, Emergentzietako lurralde unitatea edo Transfusioen eta giza ehunen euskal zentroa aukeratuz gero, azpizatiketa bat egin ahalko da, gehienez bost (5) toki hartuta, toki horiek honelakoak izanik: Lehen mailako atentzioko unitateak, Osasun mentaleko zentroak, Emergentzietako lurralde unitateak edo Transfusioen eta giza ehunen euskal zentroa. Azpizatiketa horretan ezer aukeratu ezean, aukeratutako eskualdeak, zerbitzuak, unitateak edo zentroak hartzen duen eremu osoa hartuko da kontuan.\nZerbitzu-erakundea aldatuz gero, zerrendak moldatzeko dagokion prozedura ezarriko da.\n5.– Izendapenak egiteko prest egotearen modalitatea.\nEskabidea aurkeztean, eskatzaileak aukeratu beharko du asteburuetako zerbitzua indartzeko eta/edo lanaldi laburtuko izendapenak egin nahi dituen ala ez. Era berean, izendapen horiek egiteko prest egotearen modalitate hau aldatu ahal izango da Erabaki honen 9.4. atalak ezarritakoaren arabera.\n6.– Ofizioz baztertzea.\nOndorengo kasu hauetako batean daudenek ezin izango dute zerrendetan izena eman eta ofizioz baztertuak izango dira:\na) Osakidetzari atxikita egotea, bai jabetzapeko izendapena duen pertsonal estatutario gisa, bai karrerako funtzionario gisa, edo sartu nahi den kategoria/lanpostu funtzionalean lan-kontratu mugagabe bati lotuta egotea.\nb) Sartu nahi den kategoria/lanpostu funtzionaleko pertsonal estatutario finkoa izatea, Gizarte Segurantzako instituzio sanitarioetan edo autonomietako osasun zerbitzuetan destinoa betetzen ari dena edo destinoa gordeta duena, baita instituzio edo zerbitzu horietatik datorren pertsonala ere aktiboaz bestelako egoeran egonez gero.\nSeigarren atala: Uko egitea\n1.\tLan egiteko deitu aurretik borondatezko uko egitea onartzea.\nIzendapen-eskaintza bat jaso aurretik, lanpostu hutsen zerrendako osasun-barruti bati edo batzuei uko egiteko eta horietatik kentzeko eska daiteke, edo zerbitzu-erakunde bati edo, Lehen mailako atentzioaren kasuan, Lehen mailako atentzioko unitateei, Osasun mentaleko zentroei, Emergentzietako lurralde unitateei edo Transfusioen eta giza ehunen euskal zentroari ordezkapenen zerrendako osasun-zentro batzuetan, betiere, aurretik izena emandako zerrendei dagokienez.\n2.\tIzendapena egiteko eskaintzari uko egitea.\nOrokorrean, izendapena egiteko eskaintzei ezin zaie uko egin. Dena dela, uko egitea onar daiteke, izendapena eskaintzen den unean, justifikatzeko arrazoi hauetako bat gertatzen denean:\na)Izangaia zerbitzu berezietako egoeran jartzeko kasuren batean egotea. Izan ere, kasu horiek jasota daude Funtzio Publikoaren legedi orokorrean, hala nola, eskaintzaren unean indarrean dagoen Osakidetzako pertsonalaren lan-baldintzen Akordioan.\nb) Kategoria/lanpostu funtzional desberdineko izendapen bat indarrean edukitzea, izendapena eskaini den zerrenda berean, edo eskatzaileak aukeratu ez duen zerbitzu-erakunde baterako eremuko zerrendako eskaintza izatea.\nc)Izangaia beste administrazio publiko batean aldi baterako lanean aritzea.\nd)Izangaia Osakidetzan lanean egotea, izendapen interino edo ebentualaz 3.1. atalean ezarritako kasuetan, betiere, horren izendapena 2006ko EPEtik eratorritako dagokion kategoria/postu funtzionaleko zerrenda indarrean sartu baino lehenagokoa bada. Arrazoi hori kontuan hartuko da pertsonarekin harremanetan jartzen den lehenengo aldian bakarrik, eta ez da dagokion kategoria/postu funtzionaleko zerrendan agertuko berriro deitzeko moduan, indarrean duen kontratua bukatu arte.\ne)Izangaia Osakidetzan lanean egotea, ordezkatzeko izendapen edo izendapen ebentualaz 3.2. atalean ezarritako kasuetan eta moduan, betiere, izendapen horren iraupena 6 hilekoa edo luzeagoa bada.\nf) Kontratatzeko eskaintza egitean, izangaia ezkondu ondorengo 20 egun naturaleko aldian egotea edo kontratazioa aldi horretan hastea. Gauza bera gertatuko da ezkontzaz kanpoko bestelako bikoteak elkartzen direnean, baldin eta elkarrekin bizi diren ziurtagiria aurkezten badute, ziurtagiri hori egin eta 20 egun naturaleko epean.\ng) Izangaia aldi baterako ezintasuneko, ezintasun osoko, ezintasun absolutuko egoeran edo baliaezintasun handian dagoenean, horrelakoetan ez baitzaio izendapen berririk eskainiko alta agiri fede-emaile baten bidez jakinarazi arte, agiri hori dagokion zerbitzu-erakundean aurkeztuta.\nh) Andre langilea umea izan baino hamar aste lehenago egotea, edo erditu ondoko hamazazpi asteen barruan egotea, eta erditze anizkoitzaren kasuan hemeretzi asteen barruan. Adopzioaren kasuan berdin jokatuko da, eta uko egitea arrazoi justifikatutzat hartuko da.\ni) Izangaiak erakunde ofizial batek emandako beka bat izatea edo ikasketa ofizialak egiten egotea edo HABEK homologatutako zentroetan egindako alfabetatze ikastaro trinkoak edo barnetegiak, eta ez zaio beste izendapen bat eskainiko harik eta beka, ikasketa ofizialak edo ikastaroa bukatu direla fede emanez jakinarazi arte.\nj) Izangaiak hauetako bat ikastea: osasun-zientzietako prestakuntza espezializatuko aldiak, lanbide hobekuntzarako ikastaroak edo Osakidetzako zerrenda espezifikoetarako prestakuntza, graduondokoak eta/edo masterrak, zentro ofizialetan emanak, eta 25 kreditu edo gehiagoko baliokideak direnak. Ez zaio beste izendapen bat eskainiko harik eta prestakuntzako aldia, ikastaroa, graduondokoa edo masterra bukatu dela testigantza egiatiaz jakinarazi arte.\nk) Askatasun-gabetzearen kasuan, izangaiak eska dezake bere uko egitea onar dakion, epai kondenatzaile irmoa ez duen bitartean, eta zerrendetan berriro deitzeko moduan egongo da askatasuna berreskuratzen duenean, betiere, askatasuna berreskuratu eta hilabeteko epean jakinarazten badu.\nl) Izangaiak, legezko zaintza dela-eta, jarduera ordaindurik betetzen ez duen minusbaliatu fisiko, psikiko edo sentsorialaren bat bere ardurapean edukitzea. Hori egiaztatzeko beharrezko dokumentazioa aurkeztu behar da.\nm) Izangaiak senide bat zaintzeaz zuzenean arduratu behar izatea. Senide hori odolkidetasun edo ezkontza-ahaidetasuneko bigarren mailara artekoa izan daiteke, adin (65 urtetik gorakoa izatea), istripu edo gaixotasun arrazoiengatik ezin da bera bakarrik baliatu eta ez du jarduera ordaindurik betetzen. Hori egiaztatzeko beharrezko dokumentazioa aurkeztu behar da.\nn) Izangaia bizitza pertsonala, lana eta familia bateratzeko eskubideaz baliatzen denean.\nñ) Ordezkapenen zerrendatik izendapen bat eskaintzen denean, uko egiteko goian adierazitako arrazoiez gain, hiru hauek ere izango dira:\n1. Edozein enpresa pribatutan lanean egotea, lan-kontratua aurretik aurkeztuta.\n2. Lanpostu hutsen zerrendako izendapen bat indarrean edukitzea.\n3. Odolkidetasun edo ezkontza-ahaidetasuneko bigarren mailara arteko senideen gaixotasun larria edo heriotza, 7 egun baino gutxiagoko izendapenetarako.\nUko egiteko, kasu bakoitzean justifikatzen den arrazoia ondorengo protokoloaren arabera egingo da:\nLehenengoa.– Izendapen baterako eskaintzari uko egiten dionak horren zergatia justifikatu beharko du eskaintza jakinarazi eta handik 10 egun baliodunera, dagokion kontratazio zerbitzuan, araudian ezarritako uko egiteko arrazoietako bat gertatzen dela dokumentuen bidez alegatuz. 10 eguneko epe hori zenbatzeko, jakinarazpena burututzat ulertuko da zerrendak kudeatzeko sistema informatikoan jasotzen denetik, deia egitean.\nBigarrena.– Aurreko kasuan, zerrendako pertsona batek ez balio dagokion kontratazio zerbitzuari dokumentuen bidez justifikatuko araudian ezarritako uko egiteko arrazoiren bat gertatzen dela, jakinarazpena egin eta biharamunetik hasita 10 egun balioduneko epean, ez zaio urtebeteko epean izendapenik eskainiko. Bigarren aldiz justifikaziorik gabe izendapen bati uko egiten badio, dagokion kategoria/lanpostu funtzionalaren zerrendatik kanpo geratuko da behin betiko.\n3.– Lanpostu hutsen zerrendatik deituta indarrean dauden izendapenei uko egitea.\nLanpostu hutsen zerrendatik kategoria/lanpostu funtzional jakin batean izendatutako langileek izendapen horri balio osoz uko egin diezaiokete, lanpostu hutsen zerrendatik eskainitako beste izendapen bat onartzen dutenean, izena emandako kategoria/lanpostu funtzionalaz bestelakoa bada.\n4.– Ordezkapenen zerrendatik deituta indarrean dauden izendapenei uko egitea.\nOrdezkapenenen zerrendatik deituta kategoria/lanpostu funtzional jakin batean izendatutako langileek izendapen horri uko egin diezaiokete, lanpostu hutsen eta erreserbatuen zerrendatik eskainitako izendapen bat onartzen dutenean.\n5.– Asteburuko zerbitzua indartzeko eta/edo lanaldi laburtuko izendapenei uko egitea.\nHorrelako izendapen bat egitea aukeratu dutenek, izendapen hori indarrean dagoela, sei hilean behin uko egin dezakete, betiere, idatziz adierazten badute 6 hileko epe bakoitzeko azken 15 egunak iritsi aurretik. Eta hori ez da zerrendetatik kanporatzeko arrazoia.\n6.– Espezialitate bat izatea eskatzen den zerrenda batetik deituta indarrean dauden izendapenei uko egitea.\nDagokion kategoria/lanpostu funtzionalean aritzeko, espezialitate bat izatea eskatzen den zerrenda batetik deituta, langileek indarrean daukaten izendapenari uko egin diezaiokete. Era berean, ez dira aldi baterako zerrendetatik kanporatuko, betiere, espezialitateko izendapen berria onartzen badute.\n7.– Aldi baterako eskaintza guztiei uko egitea edo indarrean dauden izendapenei uko egitea 3 urte baino gutxiagoko semea/alaba zaintzeko.\nZerrendetan daudenek hilabeterako gutxienez uko egin diezaiekete izendapen-eskaintza guztiei, edo Osakidetzan duten izendapenari semeak/alabak 3 urte bete arte. Uko egitea idatziz eskatu beharko da eta izangaiek izena eman duten kategoria/lanpostu funtzional eta zerrenda guztietara hedatuko da.\n8.– Aldi baterako izendapen-eskaintza guztiei uko egitea.\nOrdezkapenen zerrendetan daudenek Osakidetzaren izendapen-eskaintza guztiei aldi baterako uko egin diezaiekete urte natural bakoitzeko hilabeteko epean, betiere, ondorengo baldintzak betetzen badituzte:\n1. Uko egitea idatziz eskatu beharko da, izangaiek izena eman duten kategoria/lanpostu funtzional guztietan aplikatuko dena.\n2. Izendapen-eskaintza bat egin aurretik aurkeztu beharko da.\n3. Ordezkapenen zerrendan bakarrik izango du eragina.\n4. Hilabete horren epean ezin izango da eskatu ordezkapenen zerrendan berriro aktibatzeko.\n5. Hilabeteko epe hori beteta, zerrendetan berriro aktibatuko da automatikoki.\n6. Orokorrean, ezin izango da eskatu Aste Santuan, Gabonetan eta oporraldian, ekaina, uztaila, abuztua eta iraila hartzen dituena.\n9.– Aldi baterako eskaintza guztiei uko egitea edo indarrean dauden izendapenei uko egitea nazioarteko erakundeetan, destinoa atzerrian duten GKE sanitarioetan, atzerriko gobernu edo erakunde publikoetan edo nazioarteko lankidetzako programetan parte hartzeko.\nNazioarteko erakundeen lanetan, destinoa atzerrian duten GKE sanitarioetan, atzerriko gobernu edo erakunde publikoetan edo nazioarteko lankidetzako programetan parte hartzen dutenek uko egin diezaiokete indarrean duten izendapenari, aldi baterako kontratatzeko zerrendetatik baztertuak izan gabe, betiere, parte hartze hori fede emanez egiaztatuz gero.\nZazpigarren atala: Izendapen bat edo uko egite justifikatu bat bukatutakoan, langileak berriro aktibatuko dira zerrendetan.\nPertsonala lan egiteko moduan berriro aktibatuko da modalitate eta epe hauen arabera:\nLehenengoa.– Uko egite justifikatuaren arrazoia lanpostu hutsen zerrendako izendapena denean, izangaiek 10 egun balioduneko epea izango dute, izendapen hori bukatzen denetik kontatzen hasita, eta berriro aktibatzea gehienez 3 egun balioduneko epean burutuko da, interesdunek kontratazio zerbitzuari izendapenaren bukaera komunikatzen diotenetik zenbatzen hasita.\nBigarrena.– Uko egite justifikatuaren arrazoia ordezkapenen zerrendako izendapena denean:\na) Kontratazioa egiten den unean bukaera-data jakingo balitz, pertsonala "lan egiteko moduan" egoerara pasatuko da izendapena bukatu eta 3 egun natural lehenago, eta langile horiei eskaini ahal zaizkie bukaera-data horren ondorengo egunetik aurrera hasiera duten izendapenak.\nb) Kontratazioa egiten den unean bukaera-data jakingo ez balitz, berriro aktibatzeko gehienezko epea 10 egun baliodunekoa izango da, izendapena bukatu eta hurrengo egunetik kontatzen hasita, eta berriro aktibatzea burutuko da 3 egun balioduneko gehienezko epean, interesdunak kontratazio-zerbitzuari izendapenaren bukaera jakinarazten dionetik zenbatzen hasita.\nHirugarrena.– Erabaki honen 6.2 atalaren a), b), c), d), e), f), g) h), j) zerrenda espezifikoetarako prestakuntzari buruzko atalean, k) eta ñ.3.) ataletako uko egiteko arrazoi justifikatuak direnean, izangaiek 10 egun balioduneko epea izango dute uko egitea bukatu eta hurrengo egunetik kontatzen hasita, eta berriro aktibatzea 3 egun balioduneko epean burutuko da, interesdunek arrazoiaren bukaera kontratazio zerbitzuari jakinarazten dioten unetik.\nLaugarrena.– Erabaki honen 6.2 atalaren i), j) zerrenda espezifikoetarako prestakuntzari buruzko atala izan ezik, l), m), n), ñ.1.) eta ñ.2.) ataletako uko egiteko arrazoi justifikatuak direnean, izangaiek 10 egun balioduneko epea izango dute uko egitea bukatu eta hurrengo egunetik kontatzen hasita, eta berriro aktibatzea burutuko da interesdunek arrazoiaren bukaera kontratazio zerbitzuari jakinarazi eta hilabetera.\nBosgarrena.– 6.7. eta 6.9. ataletan ezarritako uko egiteko kasuetan 10 egun balioduneko epea izango dute, uko egite horiek bukatu eta hurrengo egunetik kontatzen hasita, eta berriro aktibatzea burutuko da interesdunek arrazoiaren bukaera kontratazio zerbitzuari jakinarazi eta hilabetera.\nAtal honetako berriro aktibatzeko epe horiek bukatuko balira, interesdunek kontratazio zerbitzuari ezer jakinarazi gabe, langileak dagokien zerrendatik kanpo geratuko lirateke.\nDena dela, berriro aktibatzeko sistemak moldatu ahal izango dira dauden baliabide informatikoen arabera, eta horrela gertatzen bada, egiten diren aldaketak argitara emango dira.\nZortzigarren atala: Zerrendetatik kanpo geratzea\nKontratazio-zerrendetan dagoen pertsonala zerrenda horietatik baztertua izan daiteke atal honetan jasotzen diren arrazoiengatik eta ondorioekin. Zerbitzu-erakunde bakoitzeko Kontratazio Batzordeak aztertuko ditu baztertze horiek eta berriz aztertu ahalko ditu baztertuak izan direnek aurkez ditzaketen alegazioak kontuan hartuta.\nEra berean, baztertutako pertsonala berriro sar daiteke zerrendetan. Osakidetzak beretzat gordetzen du baztertutako izangaiei berriro deitzeko eskubidea, kategoria/lanpostu funtzional jakin bateko indarrean dagoen zerrenda amaitzen denean eta behar asistentzial bat atzeratu gabe bete behar denean.\nZerrendak indarrean sartutakoan, 5. atalean ezarrita gerta daitezkeen kanpo geratzeko arrazoiez gain, zerrendetatik kanpo geratuko dira ondoren zehaztuko den arrazoiren bat betetzen duten izangaiak:\na)\tBi aldiz izendapen-eskaintza bati uko egitea, 6.2. atalean ezarri moduko uko egiteko arrazoi justifikaturik gabe.\nb)\tOsakidetzarekiko izendapen bat borondatez bukatutzat eman izana.\nc)\tLanpostu hutsen zerrendako izendapen bati uko egitea, ordezkapenen zerrendako beste izendapen bat, 6 hilabete baino gutxiagokoa, indarrean izateagatik.\nd)\tBerriro ez aktibatzea, izangaiari lepora dakiokeena, 7. atalean ezarritako moduan.\nBederatzigarren atala: Zerrendak aldatzea\nLegeak ezarritako arrazoiengatik ez ezik, kasu hauetan ere alda daitezke zerrendak:\n1. Osasun-barruti batetik beste batera bizilekua aldatzeagatik, izangaiek eskatu ahal izango dute osasun barruti batean edo batzuetan sartu edo ateratzea, osasun-barruti batetik beste batera bizilekua aldatu dutela egiaztatuta dagokion errolda-ziurtagiriaren bidez.\nEra berean, izangaiek eskatu ahal izango dute errolda egiten duten barrutiko zerbitzu-erakunde batean edo bitan sartzea, lehenago aukeratuta zeukaten zerbitzu-erakunde batetik edo bitik kanpo geratu ostean.\n2. Kontratazio bat eskaintzeko deitu baino lehenago borondatez uko egiteagatik, erabaki honen 6.1. atalak ezarritako moduan eta kasuetan.\n3. Urtero urtarrilean, lortzen diren hizkuntz eskakizunen egiaztagiriak aurkeztuta, Osakidetzan euskeraren erabilera normalizatzeko den martxoaren 18ko 67/2003 Dekretuaren arabera eta dagokion prozeduraren bidez. Aldaketa horiek dagokion urteko martxoan sartuko dira indarrean.\n4. Prest egotea asteburuetako zerbitzua indartzeko edo lanaldi laburtuko izendapenetara pasatzea.\nHamargarren atala: Lanpostu hutsak eta erreserbatuak betetzeko egoera espezifikoak\nBete behar den lanpostuaren ezaugarriek hala exijitzen dutenean, hautaketa prozesua egingo da funtzio espezifikoak egiteko beharrezko baldintza teknikoak dituzten lehenengo bost pertsonen artean. Horretarako, hautatze-batzorde bat osatuko da eta bertan langileen ordezkari bat egongo da.\nLanposturako pertsona egokia hautatu ondoren, horrek probaldia gainditu beharko du eskatzen zaizkion baldintzak benetan betetzen dituela egiaztatzeko. Probaldia gainditu ezean, lanpostua utzi beharko du.\nHamaikagarren atala: Ordezkapen eta ebentualitateetarako egoera espezifikoak\nJarduera berezietarako eta 3.2. atalean araututako kontratazio-beharrizanak atenditzeko, dagokion zerbitzu-erakundeak zerrenda espezifikoak sor ditzake. Nolanahi ere, zerrenda horiek puntuazio-hurrenkeraren arabera antolatuko dira.\nZerrenda espezifiko horietan sartu ahal izateko derrigorrezkoa da dagokion espezialitatearen titulua edukitzea, espezialitate hori bada edo izan bazen. Edo graduatuondoko prestakuntza eta/edo aipatutako arloetan azken 3 urteetan gutxienez 3 hilabete lanean ibili izana, hori egiaztatzeko justifikazioa aurkeztu behar delarik.\nHamabigarren atala: Prestakuntza\nZerbitzu-erakundeek eskaini ahal izango dute, dagozkien zerrenda espezifikoak egiteko, egokitzat jotzen duten prestakuntza teoriko/praktikoa, dauden beharrizanen araberakoa eta 11. atalean aipatutakoari jarraituta.\nPrestakuntza espezifikorako eskaintza honek, zerbitzu-erakunde guztien arteko koordinazio-irizpideei lotuta egongo denak, zerrendako hurrenkerari eutsi beharko dio eta egiaztatuko da horretarako emango den ziurtagiriaren bidez. Izan ere, ziurtagiri horrek zerbitzu-erakunde guztietan balio izango du.\nZerrendan dagoen baten bati prestakuntzako eskaintza egiten bazaio eta arrazoi justifikatuengatik ezin badu onartu, errespetatu egingo da zerrendan duen lekua; eta hurrengo prestakuntza-txandan berriro ere eskainiko zaio.\nHamahirugarren atala : Erreserbak\nAste Santuko, gabonetako eta udako oporretarako protokolo bat prestatuko da aldi horietarako izendapenak egiteko konpromisoa hartzeko.\nHamalaugarren atala: Langileen ordezkariei izendapenen berri ematea eta izendapen horiek argitaratzea\nZerbitzu-erakundeek Pertsonaleko Batzordeari hilero bidaliko diote egindako izendapenen informazioa, plaza hutsak betetzeko nahiz ordezkapen eta ebentualitateetarako izan, SAPen eskura dagoen txosten-ereduan. Era berean, dagokion Pertsonaleko Zuzendaritzako iragarki-oholetan argitaratuko dira, izendapenak jendaurrean jartzea bermatzeko.\nSindikatuek emandako informazioarekiko auziren bat izanez gero, idatziz aurkeztu beharko dute izendapenak egin diren zerbitzu-erakundean, zeinak gehienez ere 30 egun balioduneko epean erantzungo baitu.\nHamabosgarren atala: Basurtuko eta Santiago Ospitaleetako zerrenda propioak\nBasurtuko eta Santiago Ospitaleek aldi baterako kontratazioari buruz arautegi propioa, hitzarmen kolektiboan bilduta, dutenez gero, eutsi egingo diote arautegi horri euren esparru barruan eta adierazita dagoen moduan. Bateraezina izango da kategoria berean ospitale horietako zerrenda propioetan eta Osakidetzako zerrenda orokorretan aldi berean egotea. Nolanahi ere, zerrenda hauek moldatuko dira Osakidetzan euskeraren erabilera normalizatzeko arloan indarrean dauden arauetara.\nHamaseigarren atala: Zerrenda berriak behar izatea\n1.\tArau orokor gisa, behin zerrendak indarrean, bosgarren atalean ezarritako irizpideen arabera, zerrenda horiek itxita geldituko dira.\n2.\tHala ere, A.1. Fakultatibo Mediko eta Teknikoen, B.1 Diplomatu Sanitarioen eta C.1 Teknikari Espezialista Sanitarioen lanbide-taldeei dagozkien kategoria/lanpostu funtzionaletan, zerrendak etengabe zabalik mantenduko dira. Horrela, urte batean zehar jasotako eskabideak hurrengo urteko lehen hiruhilekoan barematuko dira, laugarren atalean ezarritako irizpideen arabera, dagokien lehentasunaren arabera indarrean dauden zerrenden ondoren hurrenez hurren ordenatuta, aurkezten dituzten merituen arabera.\nBarematu arte, eskabideak aurkeztutako dataren arabera ordenatuko dira eta egun berean aurkeztuak badira, adin handiagoaren irizpidea aplikatuko da, premiazko eta luzaezinezko behar bat betetzeko hori erabili beharra balego.\n3.\tOrain dauden zerrendetan ageri ez diren kategoria/lanpostu funtzionaletan izendapenak egin beharra izanez gero, deialdi publiko bat egingo da izangaien zerrenda egiteko, dagokion hautaketa-prozesu ostean.\nHautaketa-prozesu horrek balioko du, hala badagokio, Osakidetzako sarearen gainerakoan eman daitezkeen kategoria/lanpostu funtzional bereko behar guztiak betetzeko.\n4.\tZerrendaren bat agortzen bada, izena emateko epe berri bat zabalduko da eskabide berrientzat. Eskabide horiek laugarren atalean aurreikusitakoaren arabera barematuko dira.\nHamazazpigarren atala: Zerrenden indarraldia\nLehena.- Zerrenda bakoitza indarrean sartuko da dagokion kategoria/lanpostu funtzionalaren 2006ko Enplegu Publikoaren Eskaintzako hautatze-prozesuko destinoak esleitzen dituen Ebazpena EAAn argitaratu eta hurrengo egunean.\nBigarrena.- 2006ko Enplegu Publikoaren Eskaintzaren ondorioz sortu beharreko zerrenda berriak egiteke baleude dagozkien kategorietan, honela jokatuko da:\na) 3.1. atalean (bakanteen zerrenda) jasotako lanpostu hutsak betetzea, izangai gaindituen behin betiko zerrenda onartzen duen Giza Baliabideetako Zuzendariaren Ebazpenaren II. Eranskina (plazarik gabeko gaindituak) erabiliz egingo da.\nb) 3.2. atalean (ordezkapenen zerrenda) aurreikusitako izendapenak Erabaki hau indarrean sartzen den uneko Ordezkapen eta Ebentualitateen Zerrendaren bidez egingo dira.\nHirugarrena.- 2006ko EPEn deitu ez diren espezialitate medikoetako kategoria/lanpostu funtzionalei dagozkien zerrendak, Erabaki honetan ezarritako irizpideen arabera egingo dira, oposizioaldiko notari buruzkoan izan ezik, nota hori egindako azken EPEkoa izango baita. Esperientzia profesionalaren ondorioetarako, 2006ko azaroaren 29ra arteko egindako zerbitzuak konputatuko dira.\nEra berean, hautaketa—prozesurik egin ez den kategoria/lanpostu funtzionaletan, eta zerrendak egin behar izanez gero, egindako zerbitzuak 2006ko azaroaren 29raino konputatuko dira, eta euskerako hizkuntza-eskakizunak, Erabaki honen laugarren atalean aipatutako irizpideen arabera.\nHamazortzigarren atala: 2002ko EPEko hautaketa-prozesuaren puntuazioaren indarraldia\n2004ko urtarrilaren 26ko Erabakitik sortutako zerrendetan izena eman zuen pertsonalari, 2006ko EPEren ondorioz sortutako zerrendetan izena ematea eskatzen badu, proportzionalki mantenduko zaio 2002ko EPEko oposizioaldian dagokion kategoria/lanpostu funtzionalean lortutako puntuazioa, 2006ko EPEn lortutakoa baino handiagoa bada, uztailaren 19ko 186/2005 Dekretua indarrean sartzean ondorioztatutako salbuespenetan izan ezik, betiere Erabaki honen Eranskinean sartzen diren kategoria/lanpostu funtzionalen baliokidetzen taularen arabera. Ebazpen horren bidez, Osakidetza Zuzenbide Pribatuko Ente Publikoaren lanpostu funtzionalak arautzen dira.\nHemeretzigarren atala: Erabakiaren indarraldia\nErabaki honetan ezarritako araudia aplikatzekoa da 2002ko EPEtik nahiz 2006ko EPEtik eratorritako kontratazio-zerrendetan.\nHogeigarren atala: Indarrean sartzea\nErabaki hau indarrean sartuko da onartu eta hurrengo egunean.\nVitoria-Gasteizen, 2008ko maiatzaren 29an.\n2002ko ENPLEGU PUBLIKOAREN ESKAINTZA\n2006ko ENPLEGU PUBLIKOAREN ESKAINTZA\nAdministrari laguntzailea Administrari laguntzailea eta Erab. Arreta\nErizaintzako laguntzailea Erizaintzako laguntzailea\nEz deitua Farmaziako laguntzailea\nLogopedian diplomatua Logopedian diplomatua\nOptika eta Optometrian diplomatua Optika eta Optometrian diplomatua\nEz deitua Ekonomista\nPrebentzio Zerbitzuko erizaina Lan Osasuneko erizaina\nEz deitua Osasun mentaleko erizaina\nFakultatibo mediko eta tekniko espezialistak Fakultatibo mediko eta tekniko espezialistak\nLehen Mailako Atentzioko farmazeutikoa Fak. tekniko farmazeutikoa\nGoi-mailako informatikaria Informatikaria\nGoi-mailako ingeniaria Goi-mailako ingeniaria\nIngeniari teknikoa Ingeniari teknikoa\nEz deitua Abokatua\nOfiziala - ibilgailuetako gidaria\nOfiziala – ibilgailu berezietako gidaria Ofiziala - gidaria*\nOfiziala - Instalazioetako gidaria Ofiziala - Mantentze-lanak\nZerbitzuetako operarioa - Ikuzlea\nZerbitzuetako operarioa - Garbitzailea\nZerbitzuetako operarioa - Peoia\nZerbitzuetako operarioa – Sukaldeko laguntzailea\nZerbitzuetako operarioa - Lisatzailea\nAnatomia Patologikoko teknikari espezialista Anatomia Patologiko eta Zitologiako teknikaria\nDietetika eta Nutrizioko teknikari espezialista Dietetikako teknikaria\nEz deitua Dokumentazio Sanitarioko teknikaria\nInformatikako teknikari espezialista Informatikako teknikaria\nEz deitua Elektromedikuntzako instalazioetako teknikaria\nLaborategiko teknikari espezialista Laborategiko teknikaria\nAdministrazio-funtzioko kudeaketa-teknikaria Administrazio eta kudeaketako erdi-mailako teknikaria\nEz deitua Euskeraren normalkuntzako erdi-mailako teknikaria\nEz deitua Ergonomia eta Psikosoziologiako prebentzio teknikaria\nErradiodiagnostikoko teknikari espezialista Erradiodiagnostikoko teknikaria\nErradioterapiako teknikari espezialista Erradioterapiako teknikaria\nAdministrazio-funtzioko goi-mailako teknikaria Administrazio eta kudeaketako goi-mailako teknikaria\nEz deitua Euskeraren normalkuntzako goi-mailako teknikaria\nEz deitua Antolakuntzako goi-mailako teknikaria\nTerapeuta okupazionala Terapeuta okupazionala\nGizarte langilea Gizarte langilea\n* Ondorengo bi hauen artean puntuaziorik onena aukeratuko da: 2006ko EPEko puntuazioa edo 2002ko EPEko deialdian oraingo kategoriei dagozkien gidari ofizialen eta zerbitzuetako operarioen kategorietan lortutakoa


Arrazolako udalekuan izan dira bertsolariak — Bertsozale Elkartea\nArrazolako udalekuan izan dira bertsolariak\nAlaia Martin eta Andoni Egaña bertsolariekin igerilekuan jolastu eta bertso afariaz gozatu zuten Arrazolan. Igandean, berriz, Orioko txanda hasiko da. Irañetako txanda iragan berri, egonaldiaren bideoa ikusgai dago www.bertsoa.com atarian. 230 haur eta 40 begiralek gozatuko dituzte aurtengo bertso-udalekuak. Berritasunen artean aipagarri, txanda guztietan hezkidetza tailerrak egingo direla, begirale aditu baten laguntzaz.\nAbian dira bertso-udalekuak. Pasa den astean Irañetan izandako txandaren bideoak jasotzen du, ezin hobeto, 17.edizioa duten udaleku berezi hauen izaera: www.bertsoa.com atarian dago ikusgai, proiektua ezagutu nahi duten haur, guraso zein bertsozaleentzat.\nAste honetan Arrazolako txandan daude 40 haur eta 9 begirale-sukaldariko lantaldea. Ez dira falta zientzia esperimentuak, gaubela bereziak, txangoak, jolasak. Asteartean Alaia Martin eta Andoni Egaña bertsolariak bainujantzitan ezagutzeko aukera izan zuten haurrek.\nAsteazkenean, Oskar Estanga bertsolari eta musikariaren eskutik txandako kantua sortu eta kantagintza tailerra egin zuten. Hezkidetza ere berariaz ari dira lantzen, Iosu Isaias begiraleak gidatutako dinamika bereziekin. Emakunderekin elkarlanean emandako pauso berritzailea da, hain zuzen, bertso-udalekuetako txanda guztietan landuko diren hezkidetza tailerrak.\nLarunbatean etxeratuko dira arrazolatartuak, eta igandean Orioko txandak hartuko du erreleboa.\nArrazolako Bertso-udalekuetan Alaia Martin eta Andoni Egaña bertsolariekin jolasean


Miren Azkarate, Jaurlaritzako bozeramale eta Kultura sailburua; Kultura Sailari atxikitako erakundea izango da Institutu sortu berria\nEtxepare Euskal Institutua sortu eta arautuko duen Legea onartu zuen atzo Eusko Legebiltzarrak. Erakunde berriak bere gain hartuko ditu lehenagotik Jaurlaritzak zuzenean lantzen dituen hizkuntza eta kultura alorreko zabalpenerako lanak, hala nola, Euskara Munduan porograma eta Unibertsitateetako lektoradoak, eta euskal kulturaren alor desberdinetan (tartean, literatura eta liburugintzan, ikus-entzunezkotan, arte ederretan eta abarrean) Kultura sailaren bitartez eta alorrean alorreko sektoreen laguntzekin egiten diren hainbat ekimen.\nEusko Legebiltzarrak aho batez Etxepare Euskal Institutua sortu eta arautuko duen Legea onartu zuen atzo ostirala, apirilak 20 (bertaratu ziren EAJ-PNV, EA, EB, PP, PSE y Aralar 57 legebiltzarkideen aldeko bozkarekin; EHAKk ez du parte hartu lege proiektuaren eztabaidan ezta bozketan ere). Lege honen bitartez euskara eta euskal kulturaren kanpo zabalpenerako tresna izango den Beñat Etxepare idazle baxenabartarraren izena daraman eta euskara eta euskal kulturaren mundu zabalpena helburu izango duen Institutua sortuko da. Etxepare Institutua eratzea Jaurlaritzak legealdirako zuen egitasmoen artean azaltzen zen 'eta helburuak duen garrantzia kontuan izanda Kultura sailak Lege baten bitartez sortu eta garatu nahi izan du', azaldu dute euskal gobernuko iturriek.\nEuskara eta Euskal Kultur Ekintza koordinatzea atzerrian\nEtxepare Institutua Kultura sailari atxikitako berezko gaitasuna eta izaera juridikoa duen zuzenbide pribatuko herri erakundea izango da eta euskara eta euskal kulturaren kanpo zabalpena izango du xede eta alde horretatik bere gain hartuko ditu lehenagotik Jaurlaritzak zuzenean lantzen dituen hizkuntza eta kultura alorreko zabalpenerako lanak. Honako xedeak izango ditu:\na) euskararen irakaskuntza, ikasketa eta erabilera sustatzea munduan, hura partekatzen duten komunitate guztien ekarpenak errespetatuz; euskara nazioartean onartua izan dadin laguntzea eta sustatzea; eta jarduera horiek hedatzen eta horien kalitatea hobetzen lagunduko duten behar adina neurri eta ekintza sustatzea\nb) Euskal kultura kanpora hedatzen laguntzea bere forma eta hizkuntza guztietan\nc) Gure herriaren errealitatea euskaraz hitz egiten duten mundu osoko kolektibitateetara hurbiltzea, baita euskal komunitateak dauden edo harreman historiko kulturalek edo komertzialek hala gomendatzen duten herrietara ere\nIkastaroak, ikerketa, zabalkundea, teknologia berriak\nBere xedeak betetzeko Institutuak, bere ekimenez edo hirugarrengo batekin elkarlanean, euskara irakasteko ikastaroak sortu, sustatu eta antolatuko ditu eta horrekin batera, euskara hedatzea helburu duten ekintzak sustatu eta gauzatuko ditu zuzenean eta sare telematikoen eta teknologia berrien aukeren bitartez.\nEuskara eta euskal kulturaren kanpo zabalpenari begira, euskara eta euskal kulturaren ikerketa eta irakaskuntza Euskaditik kanpoko unibertsitateetan bultzatuko du lektoradoak eta eusko ikaskuntzen ikasketei laguntza emanda eta atzerriko ikerketa-zentroekin elkarlana bultzatuz. Kultura eta hizkuntzen alorrekin zer ikusia duten azoka eta ferietan parte hartuko du. Horrekin batera, kultur produkzio eta espresio desberdinen mundu zabalpena bultzatuko du eta hedapen kulturaleko jarduerak estatuko eta nazioarteko beste erakunde batzuekin eta herrialde anfitrioietako erakundeekin elkarlanean egingo ditu.\nKooprazioa eta elkarlana; egoitza Donostian\nEtxepare Institutuak Eusko Jaurlaritzaren kanpoko ekintzaren eta hizkuntza- eta kultura-politikaren esparru orokorrean gauzatuko ditu bere jarduerak, euskararen normalizazioan aritzen diren erakundeekin lankidetza-harreman sendoak izaten saiatuko da eta bere jarduerak koordinatuko ditu administrazio publikoek egiten dituztenekin, bai eta erakunde publikoaren helburuetara zuzendutako instituzio guztiek egiten dituztenekin, bereziki, euskal komunitate linguistikoa dagoen lurraldeetako erakundeetakoekin.\nBere organo nagusiak Patronatua, Zuzendaritza Kontseilua eta zuzendaria izango dira. Egoitza nagusia Donostian izango du, Tabakalera eraikinean, eta munduan zehar ordezkaritzak eta mendeko zentroak eduki ahal izango ditu. Horretarako, merkataritza-sozietateetan, fundazioetan edo irabazi-asmorik gabeko erakundeetan parte hartu ahal izango du beharrezkoa denean, Eusko Jaurlaritzaren Gobernu Batzordearen aldez aurreko baimenarekin.\nEgungo lanak: Euskara Munduan, lektoraduak...\nLegez sortu ondoren, Institutuak bere gain hartuko eta garatuko ditu lehenagotik Jaurlaritzak lantzen dituen hizkuntza eta kultura alorreko zabalpenerako lanak, hor txertatuko dira azken urte hauetan garatu diren euskara munduan erakusteko egitasmoak (Euskara Munduan eta lektoradoak) eta euskal kulturaren alor desberdinetan (literatura eta liburugintzan, ikus-entzunezkotan, Arte Ederretan eta abarrean) Kultura sailaren bitartez eta alorrean alorreko sektoreen laguntzekin egiten diren hainbat ekimen.\nEsaterako egun Amerika eta Europako hainbat unibertsitateetan indarrean diren euskara eta euskal kulturaren irakaskuntzak, bide horretan lankide izango ditu HABE erakundea eta kulturaren kanpo zabalpenaren alorrean lanean diren beste erakunde eta egitasmo.\nEusko Jaurlaritzaren Kultura Sailak bultzaturik, euskara eta euskal kulturaren lektoradoak sortu ditu Europa eta Amerikako hainbat unibertsitateetan, Etxepare Euskal Institutuaren garapenaren bidean. Gaur egun Amerika eta Europako 9 herrialdetako 17 unibertsitateetan eskaintzen dituzte euskara eta euskal kulturaren irakaskuntzak eta Amerikako Estatu Batuetako, Argentinako eta Mexikoko beste 5 unibertsitateetan horren atarian dira; azkenik, beste 31 unibertsitateen eskaerak aztertzen ari dira.\nEuskal Etxeekin elkarlanean; Expolangues...\nIldo berean eta honekin batera, Kultura Sailak, HABE erakundearen bitartez, abian du Euskal Herritik kanpo helduentzako ematen diren euskara eskolen garapenerako egitasmoa. Euskara Munduan egitasmoaren baitan Estatu espainiarreko hainbat hiriburutan (Madril, Bartzelona, Valentzia, Valladolid) eta Europa (Paris, Londres, Brusela, Berlin, Frankfurt, Helsinki, Varsovia, Poznan) eta Ameriketako hiri eta herri desberdinetan helduentzako ematen diren euskara eskolak arautu eta garatu dira, horretarako irakasleen trebakuntzari garrantzi berezia eskaini zaio eta eskola horiek materialez hornitu eta autoikaskuntzarako eta urrutiko irakaskuntzarako zein irakasleen trebakuntzarako sistemak ezarri dira.\n2005-2006 ikasturtean Argentinan 820 ikasle aritu dira euskara ikasten Argentinako 42 ikasleen ardurapean eta beste 40 irakasle prestatzeko ikastaroak abian dira Argentinan. Euskara eskolak Europan, Amerikan eta Australian ematen dira HABEk zuzendutako ikastaroetan, 1.500 ikasle aritu ziren iaz euskara ikasten Ameriketan eta beste 800 inguru Europan.\nEtxepare Euskal Institutuak bere gain hartuko du euskara eta euskal kulturaren ordezkaritza nazioartean antolatzen diren hizkuntza, hezkuntza eta kultura dibulgatzeko azoka eta erakusketetan. Hauen artean aipatzekoak dira hizkuntzaren irakaskuntzarekin lotutako Expolangues eta antzekoak.\nFrankfurt, literatura, Kimuak, zinea...\nKulturaren beste alorretan, Etxepare Euskal Institutuak arian-arian lankide izango da edo eta bere gain hartuko ditu literatura eta liburugintza alorrean kanpo zabalpenari begira hainbat azoketan egiten diren parte hartzeak, esaterako literatura eta liburugintza alorrarekin elkarlanean Frankfurteko Liburu azokan egiten den parte hartzea. Halaber, ikus-entzunezko alorrean Kultura sailak zuzenean eta beste batzuekin elkarlanean gauzatzen dituen euskal ikus-entzunezkoen kanpo zabalpenerako ekintzak (Kimuak film laburren alorrean, Niniak animazio eta dokumentalen alorretan eta abar), eta hor Euskadiko Filmategia lankide izango du. Arte Plastikoen alorrean Etxepare Euskal Institutuak Gure Artea sarien kanpo zabalpena bultzatuko du.\nEtxepare Institutuaren onespenaren oihartzuna prentsan:\nBerrian ez dugu gaurkoan aipamenik topatu (Berria)\n'Aprobada por unanimidad... (Deia)\n'Todos los partidos apoyan su creación' (Correo)\nEz dugu gaurko Garan aipamenik topatu (Gara)


Asmo haundiko proiektua\nTrantsizioen Fabrika, Jean-François Caron (Loos-en-Gohelle-eko auzapez famatua), ESS laborategia eta trantsizio sozial, ekonomiko eta ekologikoko beste erakunde eta eragile anitzek elkarlanean erematen duten asmo handiko proiektu berri bat da. Helburua lurraldeetako trantsiziorako urratsak elgarren artean trukatzeko eta indartzeko sistema baten [...]\nEuskal Herria Bihotzean, beti solidario\nKonfinamendua bukatu arte, saltegi anitz hetsiak egoitea behartuak dira. Euskal Herria Bihotzean-ek “opari txartel solidarioak” operazioa hasi du, maiatzaren 11 arte, bere sareko saltokiak beren kargei aurre egiten laguntzeko: alokairuak, soldatak, hornitzaileak, etab. Partikular, profesional, elkargo eta elkarteek Euskal Herria [...]\nEusko erabiltzaile konfinatu baten konfidantzak…\nZergatik konfinamendu benboran euskoaren erabiltzen segitzea baitezpadakoa da ? Nola egin egunerokoan ?Eusko erabiltzaile bat galdezkatu dugu, Hazparneko Fabien Colombet. Zergatik konfinamendu garai hauetan erosketak euskoz egiten segitzea garrantzitsua da ? Fabien Colombet: Oro har, garrantzitsua iruditzen zait euskoaren erabiltzea eguneroko bizitzan [...]\nSaltzaile independenteek funtsezko zeregina dute Euskal Herria, gure herriak eta hiriak biziarazteko eta etxe ondoan behar ditugun ondasun eta zerbitzuen ekartzeko. Koronabirusari aurre egiteko konfinamendua hasi zenetik, ekimen azkar eta ainitz sortu dira zailtasunetan diren laborarien laguntzeko: era berean, saltzaile [...]\nOrain badakigu usaiaz kanpoko krisiak izan daitezela, eta gure gain den mehatxu nagusietariko bat bidean den klima desoreka haundia da. Izan ere berri ona, Réseau Action Climat-ren arabera, plantan eman behar diren aterabideen %50 eta %70ak lokalak dira, eta, beraz, [...]\n2.000 baino gehiago gira ekoizleak eta kontsumitzaileak zuzenean saretzen dituen "Eusko-Ekoizle: Izan gaiten solidario" facebook taldean sarturik. Baina mundu guztia ez baita Facebooken, gure talde kideek eskaintzak gure web gunean (esteka) segiarazten dituzte. So egin eta zuzenean ekoizlearen etxetik erosi [...]\nKonfinatuak bainan motibatuak !\nHau da konfinamendu honetan Bizi !-k sortu duen lema, oraindik goiti Euskal Herri iraunkorragoa eta solidarioagoa eraikitzeko lanean jarraitzeko. Lau sailetan banatutako 40 ekintzen zerrenda bat atzemanen duzu : Formatzen eta informatzen naiz, solidarioa naiz, ene beharrak birtokiratzen ditut eta ene [...]\nBihar hilabeteko 10a da, hilabeteko alda automatikoaren eguna : eusko kontu bat baduzu, hautatu duzun zenbatekoaz kargatua izanen da. Erabil dezazkezu ; - zure euskokartarekin : saltoki ainitz idekiak dira oraindik, zerrenda atzeman ezazu hor eta hemen. Gure aurkibideetan (lotura) euskokartaz pagatzeko tresna [...]\nKoronabirusaren pandemiaren ondorioz, gizartearen erdiari baino gehiago etxean konfinatua egoitea kontseilatzen edo behartzen zaio, gaizki prestatuak ginen osasun krisi horren ondorioz. Horrek hausnarketa bultzatzen du. Beraz, konfinamendu horretan zehar, hainbat gauza proposatuko dizkizuegu, tokiko monetek krisiari nola erantzuten ahal dieten [...]


Wikipediaren arabera, “Ikusi makusi” haurrentzako igarkizun-joko bat da. Aurretik ikusi makusi esanez, haur batek bere inguruan ikusten duen gauza edo pertsona bati buruzko arrastoak edo igarkizunak ematen ditu behin eta berriz, igarkizuna asmatu behar duten beste haurrek aurretik aldi bakoitzean Zer ikusi? esaten dutelarik. Arrastoek gero eta argibide handiagoak ematen dituzte ezkutuko gauza edo pertsonari buruz. Ezkutuko gauza edo pertsonaren izena asmatzen duen lehenengoak irabazten du.\nHistorian zehar badago “zerbait” patriarkatuak ezkutuan mantendu duena, emakumeen ekarpenak, alegia. Beti bigarren mailan jokatu dugu eta oholtzan agertu garen bakoitzean, gizon ospetsu baten ondoan izan da, askotan emazte gisa. Historiaren eraikuntzan eta gizarteen garapenean ikusezinak izan gara.\nSexismo eta androzentrismoaren ondorioz, ezkutatze hori arlo edo eremu askotan eman da; literaturan, musikan, zientzian, e.a. Zientzian, beste askoren artean, emakume baten lana gizon batena izango balitz bezala agertu da eta hainbat arrazoi egon dira medio. Batzuetan, garai horretan eremu batzuetan aritzeko zuten debekua baina, beste batzuetan, bere lankideek (gizonak) “eraman” zutelako ospe guztia. Honen adibide argiak dira Marie Curie, Lise Meitner edota Mileva Maric. Azken hau bereziki gogoan dut. Mileva serbiar matematikaria izan zen baina askok Einsteinen lehenengo emaztea izateagatik ezagutzen dute. Izan ere, askorentzat Einstein genio bat izan zen, Erlatibitatearen teoria (“Teoría de la relatividad”) famatuaren aita. Baina hainbat iturrirenarabera, Einstein bera matxista bat zen eta bere emaztea iraintzeaz gain, obra famatu horren jabetza berea egin zuen, Milevaren tesiaren apropiazio hutsa zelarik.\nSTEM (Science, Technology, Engineering and Mathematics) delako ikasketetan, bereziki, emakume erreferenteak falta dira. Hona hemen, gaiari lotutako hainbat artikulu:\nNire kasuan, energia sistemen hastapenei buruz ematen dudan ikasgaiean, emakumeen ekarpenak ikusarazten eta baloratzen saiatzen naiz. Adibidez, energia nuklearraren inguruan, aurretik aipatu ditudan 3 zientzialarien lana aitortzen dut. Badakit ez dela asko, baina apurka-apurka horrelako gauza “txikiak” inkorporatu behar ditugu.\nHonen inguruan, bi “baliabide” gomendatu nahi nituzke. Alde batetik, Naukas proiektuan sortu duten “emakumezko zientzialarien taula periodikoa”, non elementu bat sakatzerakoan historiak ahaztutako emakumeren baten lanera eramaten zaituen. Eta bestetik, NASAn lan egitea lortu zuten 3 emakume afroamerikar eta matematikarien istorioa kontatzen duen “Figuras Ocultas” pelikula.\nZientzian ez ezik, literaturan ere zenbat liburu argitaratu dira gizonezko batek sinatuta baina emakume batek idatzita? Honen adibide argia da egunotan zinema aretoetan daukagun istorio bat, Coletteidazle, kazetari eta artistarena. Hemen duzue pelikularen trailerra:\nIkusi dugu, beraz, historiaren berridazketa horretan zelako garrantzia duen genealogia bat egitea… Honen harira, Gure Genealogia Feministak liburuak Euskal Herriko mugimendu feministaren kronika bat kontatzen du; eta bideo honetan, kronika horren laburpen txiki bat egin dute.\nAstean zehar landu dugun gaiaren inguruan MEME hau sortu dut:\nAurreko edizioetako ikastarokideek egindako post bat aukeratzekotan, Garazi Esnaolarena izango litzateke. Zergatik? Ba, alde batetik euskal musika munduan gero eta gehiago entzuten ditugun La Basu eta Aneguria aipatzen dituelako eta, bestetik, gai hau eremu hezitzaileetan lantzeko erronkak aipatzerakoan egiten duen hausnarketa sakonagatik. Hezitzaileok erabiltzen ditugun material eta baliabideen azterketa beharrezkoa da. Zenbat emakume aipatzen ditut? Zein rol dituzte emakume hauek? Zein eredu aipatzen ditut nik? Zein musika jartzen dut? Nork idatzitako liburuak irakurtzeko aholkuak eman dizkiet? Eta zein irudi ditugu gelan?\nEuskal emakume aitzindari bat aukeratzea oso zaila egin zait. Batez ere, nire erreferenteen “zaku” hori ez dagoelako oso beteta eta niretzat erreferente izan direnak ez direlako oso ezagunak. Egia da, pentsatzen hasten zarenean, handik eta hemendik izenak burura etortzen zaizkizula, baina kosta egiten da. Eta hau, emakumeen presentzia faltagatik da, honela hazi gaituzte eta. Filosofia alde batera utzita, burura etorri zaizkidan izen ezberdinen artean (Mireia Delgado Exposito, Reyes Azkoitia, Miren Amuriza, June Fernandez, Irantzu Varela, Maialen Lujanbio…) Ines Etxegibel aukeratu dut. Durango Rugby Taldean hasi zen 1989. urtean eta klub horren lehen emakume taldea osatu zuen Emi Mendez eta Goretti Etxegibelekin batera. Harez geroztik, ibilbide oparoa eta arrakastatsua izan du errugbian, jokalari eta entrenatzaile gisa.\nInes Etxegibel Alberdi\nHainbat lorpen izan ditu klub ezberdinekin Estatu mailan, baita euskal eta espainiar selekzioekin Europa zein Mundu mailako txapelketetan ere. Espainiako emakumezkoen errugbi selekzioaren entrenatzailea ere izan zen, baina emakumezkoen ligak gizonezkoenak bezain beste baliabide ez zituenez, dimititu egin zuen. 2014-2015 denboraldian, Durango Rugby Taldeko gizonezkoen taldea gidatu zuen, “Division de Honor B” mailan zegoena (futbolean estatuko 2. mailaren antzekoa dena) eta “División de Honor” mailara (1. maila) igotzeko promozioa jokatzera eraman zuen Durangarrak. Hemenduzue “Ur handitan” saioan egindako elkarrizketa, non kirol munduan emakumeenganako dagoen diskriminazioaz aritu zen.\nPertsonalki berandu ezagutu nuen arren, berarekin entrenatzeko aukera izan dut eta benetan diotsuet sekulako indarra, lidergoa eta zintzotasuna transmititzen duela. Errugbia kirol minoritarioa da eta emakumezkoena, are minoritarioagoa, baina Inesek erakutsi digu lanarekin (lana, lana eta lana!) gorenera iritsi gaitezkela.\nNire ustez emakumeen presentzia edo protagonismoa eremu hezitzaileetan eta jendartean lantzeko erronkak emakumeak eta haien ekarpenak ikusaraztea eta baloratzea dira; erabiltzen ditugun materialetan edo curriculumean eta baita gure egunerokotasunean ere, Garazi Esnaolak dioen moduan. Horretarako, ezinbestekoa da gure genealogia egitea, kendu diguten protagonismoa berreskuratu behar dugu.\nHonetaz gain, betiko lez, komunikabideek ere ardura handia dutela uste dut. Egia da gero eta emakumeen ekarpen gehiago agertzen direla medioetan, baina oraindik lan asko falta da gure presentzia eta ekarpenak genero ikuspegi batekin bistaratzeko.


Intzidentzia tasak eta kasu positiboek jaisten jarraitzen dute - Zumaia - Baleike.eus\nIntzidentzia tasak eta kasu positiboek jaisten jarraitzen dute\nMaria Maya Manterola 2021-05-18 13:21\nZumaian kasu bakarra baieztatu dute, eta intzidentzia tasa apaltzen ari bada ere, eremu gorrian jarraitzen du herriak. Hego Euskal Herrian %3tik beherakoa da positibotasun tasa, Osakidetzak eta Osasunbideak emandako datuen arabera.\nOsasun Sailak kaleratu du azken orduetan egin diren PCR eta antigeno proben emaitzen berri dakarren txostena. Zumaian kasu positibo bakarra atzeman dute, eta 437,57an dago 100.000 biztanleko hamalau eguneko tasa. Apurka bada ere, oro har, apaltzera egin dute positiboen kopuruak eta intzidentzia tasak. Dena den, eremu gorrian jarraitzen du Zumaiak.\nEskualdeko herrietan egindako probetan, guztira, hamahiru kasu positibo zenbatu zituzten atzo. Azkenaldiko datuak baikorrak izaten ari badira ere, Zumaiarekin batera, bada 5.000 biztanletik gorako eskualdeko herrien artean eremu gorrian jarraitzen duen beste bat: Azkoitia. Lau kasu hauteman zituzten han atzo, eta intzidentzia tasa 550,78koa da.\nZarautzen, berriz, 355,51koa da tasa gaur egun, eta bi kasu baieztatu zituzten atzo egindako probetan. Ostiraletik astelehenerako datuekin, nabarmen egin du behera tasak, ia 100 puntu jaitsi baita herri horretan. Lau kasuren berri izan zuten atzo, bestalde, Azpeitian, eta 282,52ko tasa dute.\nAian, Aizarnazabalen, Beizaman, Zestoan eta Orion ez dute kasu berririk baieztatu azken orduetan. Aian 403,02 da tasa, Aizarnazabalen 260,08, Zestoan 333,85 eta Orion 228,31. Beizamak, aldiz, hutsean jarraitzen du. Errezilen eta Getarian kasu bana zenbatu dute; intzidentzia tasak 1.127,21 eta 106,01 dira, hurrenez hurren.\nPositibotasun tasa %3tik behera\nOsakidetzak eta Osasunbideak emandako datuen arabera, lau lurraldeetan nabarmen behera egin dute kasu positiboek. Positibotasun tasa % 2,9koa da Araban, Bizkaian eta Gipuzkoan, eta % 2,4koa Nafarroan.\nGuztira, 11.906 PCR eta antigeno proba egin zituzten lau lurralde horietan, eta 320 kasu zenbatu dituzte: 23 Araban, 157 Bizkaian, 91 Gipuzkoan eta 49 Nafarroan.\nErietxeetako egoerak ere hobera egin du azken orduetan. Guztira, 389 pertsona daude ospitaleratuta Osakidetzaren mendeko erietxeetan, horietatik 133 ZIUetan. Atzo, astelehena, 43 pertsona ospitaleratu zituzten. Nafarroan, berriz, 107 pertsona daude ospitaleratuta, 20 ZIUetan.


Fundación Estadio - AEA: Haters y trolls del deporte\nHilaren 14an (osteguna), 18:30ean, Julián Casas, Iñaki Casas eta Erica Liquete lagun ditugula, aztertuko dugu ea gaur egungo gizarteari nola eragiten dion fenomeno berri bi horien esku-hartzeak, bereziki kirol arloan; eta ea zer eragin duen...\nHilaren 14an (osteguna), 18:30ean, Julián Casas, Iñaki Casas eta Erica Liquete lagun ditugula, aztertuko dugu ea gaur egungo gizarteari nola eragiten dion fenomeno berri bi horien esku-hartzeak, bereziki kirol arloan; eta ea zer eragin duen pertsonek —kirolariek— eta erakundeek —klubek, elkarteek...— «jarraitzaile» mota berezi horrekin duten harremanean.\nInterneten, troll edo hater bat da iraintzen edo mehatxuka aritzen den edo umorea norbaiti kalte egiteko asmoz erabiltzen duen pertsona bat.\nBizitza errealean bullying izenez ezaguna den hori egiten duten pertsonen antzekoak dira.\nJulián Casasek mintzagai izango ditu hater («gorrotatzaile») eta troll horiek, kirolaren alorrean. Bereziki, sare sozialetan famatu direnetik duten eraginaz arituko da.\nEra berean, ikusiko dugu zer-nolako erreakzioak izaten dituzten protagonistek eraso baten aurrean, eta zer gomendio ematen diren horietako batek zuzenean edo zeharka eragiten digunean.\nAzkenik, etorritakoei bi gogoeta aurkeztuko dizkiegu:\n1.\tFenomeno berria da? Ala, besterik gabe, sare sozialek eta hedabide berriek oihartzuna eman diote betidanik existitu izan den fenomeno bati?\n2.\tNola joka dezakegu, horrelako jokamoldeak desaktibatzeko?\nGai eztabaidagarriak, kirol esparrua gainditzen dutenak. Gai horiek lantzen lagunduko digutenak:\n- Julián Casas, Fundación Patrocina un Deportista fundazioko presidentea eta CEO bazkide zuzendaria, enpresa sareen (networking) eragilea, @patrocina1depor ekimenaren sustatzailea. @Grupo_ROS taldeko kidea.\n- Iñaki Casas, komunikazioaren eta kirolaren zale amorratua. Komunikazioko eta protokoloko aditua.\n- Erica Liquete, UKomunika komunikazio agentziaren sortzailea. Estadio Fundazioaren sare sozialak kudeatzen ditu.\n2021eko kuotak kobratzea\nF. Estadio F., kirol-merituaren saria\nOrdutegi eta arautegi berria\nESTADIO aldizkaria, 100. zk.\nIzaskun Aranbarri, Izaro Antxia eta Jon Cadierno| 'Deporte, orientación sexual e identidad de género'\nHaurren kirolari berriz ekingo diogu


Almedalen eta Elida Asteartea, 2018 uztailaren 3 Pictures | Apg29\nItsasontzi Elida tan triptikoak banatu Daniela Persin barne.\nIslama buruzko eztabaida eta otoitz deia Elida berean.\n68 Eliza, berpiztea edo helburu politikoa: Stefan Gustavsson batera, beste gauza batzuen artean eztabaida?\nThe txalupa Elida eta hainbat eztabaidak bisitatu duten pertsonek.\nArgazkilaria argazki guztiak I Christer Åberg, ez zuten irudian etorriko. Izena ahaztu selfie bat hartzeko. Baliteke artikulu hau eguneratu dut geroago gaur gauean Elida argazki bat ondoren egingo Israel buruz izango da batera.


Lo kanten atzean dagoenaz! – Guraso.eus\nLo kantak; gure haurrak lasaitzeko era goxo batean abesten ditugun abesti sinple eta goxoak.\nBaina batzuetan, doinu goxo hauen atzean hitz makabroak ere aurkitzen ditugu. Guraso helduok izaten ditugun sentipenen isla agian??\nIritzi honetakoa da Kathy Henderson iidazlea, berak Hush Baby, haur kanten bildumarako munduko kultura ezberdinetako haur kantak bildu zituen. Bere iritziz haur kantek, gurasoei ere laguntzen die beraien egoera pertsonalari haurre egiten; haurrak lo hartu ezin duelako sentitzen duten frustrazioari edo lo faltaren nekeari erantzunez.\nIdazle honek dio munduko haur kanta guztiek ezaugarri komun batzuk badituztela, musika eta hitzak dituzte, musika lasaigarria izatean da. Munduko kantuetako hitzek aldiz oso gai ezberdinak jorratzen dituztela dio.\nBadira lo kanta humoretsuak, janariari buruzkoak, munstroen gainekoak…\nBestalde Hendersonek dio lo kantak betidanik egon direla eta literatura zaharrenean ere aurkitu dituztela ikerlariek adibide ezberdinak.\nOier Gorosabel Eibartarrak ere honetaz hitz egiten du bere Lo hadi aingürüa… ¡copón ya! Idatzian eta adibide ezberdinak ere eskaini zituen.\nBerarekin ere hitz egin genuen gai honen inguruan Gurasoak irratsaioan.\nle doy un trancazo…\nMunduko hizkuntza eta haurren arteko erlazioa jaio aurretik hasten omen da, haurrek amaren tripa barruan daudenean ere entzuten dituzte amaren hitzak. Eta ama hizkuntza eta amaren hizkuntzak esanahi berdina izan ez arren, badago hizkuntz harreman berezi bat ama eta haurraren artean.\nHonegatik ez da harritzekoa lo kantuetan haurrak lokartzeko hitzak, negarra isiltzekoak edo haurrei ausardia, itxaropena bezalako baloreak sustatzekoak izatea askotan.\nKultura bakoitzak lo kantuetan gai ezberdinak lantzen ditu eta hauei helburu ezberdinetarako erabiltzen dituzte. Seri kulturako lo kanta honetan, adibidez, ez da haurrak lo hartzeko kantatzen edo negarra ekiditeko. Neska txikiei ausardia, indarra, eta borrokarako grina sustatzeko baizik etorkizunean munduko arazoei aurre egiten jakiteko.\nBeraz lo kanten doinuak eta haur eta helduaren arteko harreman goxo ritmiko hori, kultura guztietan berdintxua den harren, hitzei dagokionez denetariko adibideak aurkitu ditzakegu.\n2010. urtean, bikote batek La Furgonana izeneko proiektua habiatu zuen, Hego Amerika zeharkatu zuten haurren eskubideen egoera behatzen. Haur kantak ere bildu zituzten, jatorriko hizkuntzan asko eta asko.\nKultura ezberdinetako lo kanten bilduma da, bertan munduko hizkuntza eta cultura ezberdinetako abestik entzuteko aukera dugu.\nArgazkia: Oliver Belarga – CC BY-NC-ND 2.0


Babes Zibileko boluntarioen lan ezinbestekoa berrogeialdian zehar hiritarren beharrak asetzeko – Irunero\nBerrogeialdiak hainat zailtasun eragin ditu azken asteetan zehar Irungo hiritarren artean. Horregatik, gizartean sortutako beharrei erantzuna emateko, Irungo Babes Zibileko boluntario taldea lan ezinbestekoa burutzen ari da alarma-egoera ezarri zenetik. Iñaki Corral Bizikidetza eta Babes Zibileko ofizialordeak, azken egunetan zehar boluntario taldeak aurrera eramandako ekintza eta zerbitzuen berri eman du.\nZein ekintza burutzen ari da Babes Zibileko taldea berrogeialdian laguntzeko?\nHainbat zereginetaz arduratzen gara momentu honetan. Batetik, elikagaien banaketa etxez etxe egiteaz arduratzen gara, inguruan senide sarerik ez duten adineko pertsonen beharrak erantzuteko. Horrela, behar dituzten elikagaien erosketa guk geuk egiten diegu eta etxeraino eramaten dizkiegu.\nNola osatu duzue laguntza behar duten adineko pertsonen zerrenda?\nIrungo Udalak hiriko adineko pertsonen egoeraren berri izateko deiak egin ditu eta, bildutako informazioarekin, laguntza behar duten biztanleen zerrenda osatu da. Horrela, gure zeregina adineko pertsonen beharrak asetzen laguntzea da.\nKasu bakoitzaren beharretara egokitzen zarete?\nBai, haiekin harremanetan jartzen gara eta erosketa noiz egin beharko duten adierazten digute. Horrela, egindako erosketen bitartez bi edo hiru egunerako elikagaiak eramaten saiatzen gara.\nNolako prozesua jarraitzen duzue horrelako zerbitzu bakoitzean?\nErosketa guk egin arren, haiek dira erosketa zerrenda egin eta erosi nahi dituzten gauzak aukeratzen dituztenak. Erosketa egin aurretik, haien etxeetara hurbiltzen gara erosi beharreko gauzen zerrenda eta dirua jasotzeko. Erosketa egin ostean, haien etxeetara irultzen gara erositakoa uztera.\nElikagaiez gainera, eskolako materialaren banaketaz ere arduratu zarete?\nBai, hiriko zenbait ikastetxeetako material osagarria zein ordenagailuak banatu behar izan dituzte ikasleek etxetik ikasturteko plangintzarekin jarraitu ahal izateko. Horrela, Hezkuntza Sailarekin harremanetan jarri ostean, materialaren banaketan laguntzeko eskaria jaso genuen.\nZereginen artean, berrogeialdian urteak betetzen dituzten haurrak zoriontzeko denbora topatzen duzue?\nBai, gure Facebook atarian ekimen honen berri eman dugu urtebetetze bat zoriondu nahi duten pertsonek gurekin harremanetan jartzeko aukera izan dezaten. Emailez informazioa bidali eta urtebetetzearen egunean, oinarrizko zerbitzuekin amaitu ostean, haurrak zoriontzeko denbora ateratzen saiatzen gara. Dena dela, orain arte eskatu zaizkigun urtebetetze guztiak zoriontzea lortu dugu.\n“Oinarrizko zerbitzuekin amaitu ostean, haurrak zoriontzeko denbora ateratzen saiatzen gara”\nIñaki Corral, Bizikidetza eta Babes Zibileko ofizialordea\nEkimenak arrakasta izan du?\nBai, asko gainera, izan ere, pertsona helduen urtebetetzeak zoriontzea eskatu zaigu, baina, 10 urtetik beherako haurrei zuzentzeko erabakia hartu dugu. Bestela, ezinezkoa izango litzateke iristen zaizkigun eskakizun guztiak erantzutea.\nHortaz gain, garbiketa lanak burutzen dituzue?\nBai, Bidasoako Ospitalearen zein anbulategietako sarrerak garbitzen dituzte boluntarioek gauen, osasun zentroetarako sarrerak desinfektatzeko.\nZenbat boluntariok osartzen dute berrogeialdian zehar lanean ari den taldea?\nGuztira 15 boluntario dira, baina, berrogeialdian zehar 7 edo 8 boluntario ari dira lanean, baina, boluntarioen kopurua egun batetik bestera aldakorra da.\nErraza izan da lan-taldea zeregin berri hauetara egokitzea?\nDenborarekin sortutako beharretara egokitzen saiatu gara. Momentura arte sortutako beharrei erantzuteko gai izan garela uste dut eta etorkizunean sortu daitezkeen premia berriak asetzen ahaleginduko gara ere.\nGainera, sare sozialen bitartez hiritarrentzako informazio baliagarria partekatzen duzue?\nBai, batez ere Facebookaren bitartez informazioa zabaltzeko ahalegina egiten ari gara eta baliagarria iruditzen zaigun informazio eta aholkuak partekatzeko asmoa dugu.\nBabes Zibileko boluntario gisa izen emateko aukera zabalik duzue?\nBai, izen ematea urte osoan zabalik dugu eta, laguntza behar izanez gero, laguntzeko prest dagoen boluntario sare berria dugu inguruan. Hala ere, Babes Zibileko boluntario izan nahi direnek HAZ bulegoaren bitartez eskaera egin beharko dute, udal webgunean zehaztutako betekizunak betetzeaz gainera. Babes Zibileko boluntarioek lan-taldera boluntario berriak batzeko prestutasuna dute beti.\nPosted in ElkarrizketaTagged Babes Zibila, boluntarioak, COVID19a, irun, irunero, Koronabirusa


Zure eskuzabaltasunak bizitzak salbatuko ditu.\nDohaintza solidarioa eginez gero, jazarpena jasan duten haurrei etorkizun oparoagoa emango diezu.\nPandemiak haurrak mentalki hauskor utzi ditu. Beraiek ere bullyinga jasaten dutenean, sarritan ertzera eramaten dituzte. Zure laguntza zorrotzarekin, gure laguntza-zerbitzuak edozein unetan, edozein egunetan, doan daudela ziurtatuko dugu, jazarpenari amaiera emateko.\nEgin klik hemen dohaintza solidario bat egiteko!\nDohaintza-inprimakia inprimatu nahi baduzu, bete eta bidali helbide honetara BullyingCanada, deskargatu zure Dohaintza Inprimakia hemen. Gure posta helbidea 471 Smythe Street, PO Box 27009, Fredericton, New Brunswick, E3B 9M1 da.\nzerbitzuak eskaintzen dituen urteak BullyingCanada\n2021ean jasotako laguntza-oihu etsiak\n2021ean laguntza eske jaso eta lagundutako oihu gehiago, 2019 aurrepandemarekin alderatuta\nGazte batek laguntza-erantzuntzaile batekin komunikatu arte itxaroten duen batez besteko minutu kopurua\nMilioika bisita BullyingCanada.ca 2021an\nduten hizkuntza kopurua BullyingCanada.ca-n eskaintzen da\nLaguntza solidarioa erakusteko beste modu batzuk BullyingCanada\nIzan Laguntza Erantzuntzailea, edo lagundu administrazio-zereginetan. Zure denbora eta trebetasunen dohaina baloratzen dugu!\nEgin zerbait dibertigarria funtsak biltzeko BullyingCanada!\nEman zure enpresari laguntza eta aitortu izan zaitez hiritar korporatiboa izateagatik!\nOpari handiek eta balio estimatuen opariak laguntzen dute BullyingCanada jarraitu gure laguntza eskaera gero eta handiagoari.\nZaharra ala berria, martxan ala ez, erraza da nahi ez den ibilgailu bat jazarpena jasan duten umeei bihotz-bihotzez laguntza ematea!\nZure testamentuaren, aseguruen eta erretiro-aurrezkien bidez egindako opariek jazarpen ahulean dauden gazteei lagunduko diete datozen belaunaldietarako!\nEskerrik asko gure laguntzaile eskuzabalenei!\nBisitatu gure Babesleen orria gure emaile nagusiei omenaldia egiteko!\nEskuratu laguntza orain—Ez zaude bakarrik\n24/7/365 laguntza telefono, testu, txat edo posta elektroniko bidez\nEskuratu laguntza orain\nBullyinga jasaten ari zara?\nZure denbora boluntario eman nahi al duzu?


Ingurune Digitalen Zuzendaritzako Programa: presta zaitez ingurune dinamiko berriak zuzentzeko.\n98,6% enplegagarritasuna: enpresen erronkei erantzuna ematen dion programa\nGradu elebiduna: ECTSen %50a ingelesez egin ahal izango duzu\nPraktikak: Seihileko oso bat enpresa onenetariko batean\nSeihileko oso bat zure sakontze ibilbidea garatzeko: Finantzak, Marketina, Zuzendaritzako Aholkularitza edo International Business\n"Marketineko sailean egin dut lan, onlineko katalogo berria egiten."\nPraktikak Forum Sport-en\nMarketineko sailean egin dut lan, onlineko katalogo berria egiten. Praktiketako tutoreak enpresa erakutsi zidan eta lankide guztiak aurkeztu zizkidan. Horrek lantaldearen barruan sentitzen lagundu dit. Oraingoz, badaki marketineko arloan espezializatu nahi dudala eta, noski, punta-puntako enpresa bateko marketineko sailean lan egin nahiko nuke.\nEnpresaren aro digitala\nAne Landa, Praktikak Forum Sport-en


Zerbitzu publikoak - Diario de Noticias de Navarra\nrikardo arregi 13.04.2022 | 00:27\nOso pozik daude batzuk EAEko hezkuntza itun berriak Hezkuntza zerbitzu publikoa dela azpimarratzen duelako, horrela publiko-pribatu dikotomia gainditzen omen delako. Baina uste dut kontzeptu horren atzean, zerbi-tzu publikoa, betikoa dagoela. Hitz horiek hutsak dira, ez dute esanahi zehatzik, hau, hori eta beste hura ere izendatzeko balio dute. Ohituta gaude: gaurko hizkeran, batez ere politikariek erabiltzen duten hizkeran (eta hezkuntzarena politika da, jakina) esanahi gabeko hitzak nagusi dira, gero eta gehiago.\nAzken finean, den-dena da zerbitzu publikoa. Nire kaleko okindegia, fruta-denda, arrandegia, burdindegia eta zapata-denda zerbitzu publikoak dira. Ez dut tapizatzailea ahaztu nahi. Zer esanik ez, kaleko taberna, pandemia osoan ibili dira ostalaritza enpresariak beraiena ere zerbitzu publikoa dela aldarrikatzen. Kaleko udal kiroldegia ere zerbitzu publikoa da eta, esango nuke, kaleko eliza katolikoak ere zerbitzu publikotzat duela bere burua (ez du sarrerarik kobratzen). Azkenik, kaleko ikastetxe pribatu-itunpekoa zerbitzu publikoa da, nola ez. Kale-argiak, lorategiak eta semaforoak ere zerbitzu publikoak dira. Eta ondoko kalean ilaran aparkaturik dauden taxiek SP letrak daramatzate itsatsita, argi gera dadin beraiek ere zerbitzu publikoa direla, eta elebitasuna ez dela edonora iritsi oraindik.\nBeraz, zerbait zerbitzu publikoa dela esatea eta ezer ez esatea antzekoa da, denok ondo baitakigu okindegiaren, taxien eta udal kiroldegiaren "zerbi-tzu-publikotasuna" ez dela gauza bera. Denok dakigu zerbitzu publiko batzuk publikoagoak direla besteak baino.\nGogaikarria izango da batzuentzat publiko-pribatu dikotomia, gainditu beharrekoa (beste batzuentzat eskuin-ezker dikotomia ere gogaikarria da eta gainditu beharrekoa, badira dikotomia gehiago hortik), baina gehienok badakigu zer esan nahi duten hitz ustez zaharkitu horiek. Argudio sendoagoen bila batzuk hasi dira interes orokorreko zerbitzuez mintzatzen. Harrigarria bezain miragarria da hizkera bihurritu eta mordoilo-tzeko dugun trebetasuna.


EuskarAbentura 2019: Viana-Gesaltza – EuskarAbentura\nVianarainokoa izan zen Nafarroa Garaiko azken etapa, 140 km motxilan generamatzala. Bertan Ruben Sanchez bertsolariaren bisita izan genuen arratsaldean. Zurrumurruen kontra bertsotan aritu ginen berarekin. Hurrengo egunean autobusez mugitu ginen Donemiliaga Kukulara. Bertako Yuso monastegia bisitatzeak EuskarAbenturaren leloa eta jzioquitarren beraien izenaren zentzua eta zergatia ulertzeko balio izan zien. Monastegi horretan baitaukate gordeta euskarazko esaldi idatzi zaharrenak jasotzen dituen eskuizkribuaren erreplika. Yusotik aterata, berriz ere autobusez, Araba aldera egin genuen, Gesaltzara. Gatzagak bisitatu ostean, herriko igerilekuan eman genituen arratsaldeko azken orduak eta, eguna borobiltzeko, iluntzean, bertako belardian etzanda, gora begira, astronomia tailerra egin genuen. Gaua izar azpian eman genuen (vivac).\nMusika: Encore (http://enkore.eu/)\nPrécédent EuskarAbentura 2019: Gesaltza – Argantzun\nSuivant EuskarAbentura 2019: Argantzun – Gasteiz